
SEVILJO 


La «Giralda » 
kaj la Katedralo 


Seviljo... Andaluzio... La « Giralda »... 
Mil impresoj pri civilizacio araba-maŭra! 
Gotan, kristanan spiriton manifestas 
majeste la Katedralo, plej mirinda kon- 
struaĵo de l Kristanismo. Reĝoj estas en- 
tombigilaj en ĝi kaj Kolumbo ripozas lie. 
Ho, Seviljo, urbo de VT mozaikoj, de ~'mir- 
ĝardenoj, de famaj procesioj, scenejo de 
« Karmen » ! — En la moderna trafiko 
Seviljo estas turisma centro, interliga 
punkto de la transoceana aerveluro. 

28-a Administra Jaro 1935/36 
N-ro 2 — Decembro 1935 


Jarlibro 1935 (Suplemento al 1934) 


Kiam ĉi tiun numero atingas la legantojn de Esperanto, 
ĉiuj membroj aktivaj de UEA en 1935 estas ricevintaj fine 
la jarlibron 1935 de UEA. Nur atentigante pri ĝia antaŭ- 
parolo, ni esperas pri bonvola akcepto de tiu verkaĵo, 
kiu en la ĵus pasinta kriza jaro kaŭzis al ni tiom da zorgoj. 
Ni deziras danki tie ĉi al ĉiuj fideluloj, kiuj, komprenante 
la situacion, atendis pacience gian elvenon. 


Ĉefdelegiteco Aŭstrio. 

Pro malbona funkciado, la tuta teritorio Aŭstrio estas 
novorganizata por 1936. La ĝisnuna ĉefdelegito S-ro Bernteld- 
Vieno eksiĝis. AEA, interkonsente kun ni, provizore trans- 
donis la aferojn al S-ro. G. Weber, konstanta helpanto de 
la Internacia Esperanto-Muzeo. Ĉiuj skribaĵoj estas nun 
adresotaj al « Ĉefdelegito de UEA por Aŭstrio (Esperanto- 
Muzeo) Neue Burg, Wien I. ». 

Kotizpagoj estas farotaj ĝis plue al poŝtŝparkasa konto D 
123.836 (Aŭstria Esperantisto), kun konforma indiko 
sur la kupono. 


Donaco al UEA. 


Societe neuchateloise de Reforme Orto- 
Neuchŝtel-a Societo por reformo de ortografio), 
dum likvido, ĝia komitato, konsistanta al S-roj. Raoul 
Steiner, profesoro en la Gimnazio de la Chaux-de-Fonds, 
Adolphe Blaser, profesoro en la Universitato de Lausanne, 
kaj Edouard Ducommun, instruisto en Les Brenets Svisl.) 
decidis donaci al UEA Sv. Frk. 308. 

Ni deziras esprimi nian plej sincerajn dankon kaj rekonon 
pro tiu ĉi bonvola gesto. 


Je la nomo de la « 
gratique » 


Direktoro. 


Robert KREUZ, 


ADRESARO : NOVAJ LOKOJ KUN DELEGITOJ 


Belgujo 

Nieuwpoort. — VD : Oscar Berteloot, Fervojoficisto Nijverheidstr. 7. 
Britujo 

Jedburg (Roxburgshire). — D : I. Anderson, Ferniehirst Castle. 


Johnstone (Henfrewshire). — D : N. Wyllie, 4 Thornside Road. 
Nr. Roterham (Yorks.). — D : E. Gardiner, 49, Goodwin Ave., Raw- 
marsh. 


Hispanujo 
Callosa de Ensarria. — D : Vic. Perles Moncho. 


Palestino 
Bethlehem. — D : Joseph Kh. Anastas, Ĉarpentisto. 


Japanujo: 


EKSIĜOJ KAJ FORSTREKOJ : 

Britujo: Alton, Dundee, Southend-on-Sea, Saltcoats, Colwyn Bay, 
Folkestone, VD; Harrow, Liverpool, D; Northampton. 

Ĉeĥoslovakio : Cachtice u Nov. Mesta n-Vihon. 
Germanujo; Leipzig. 
Hispanujo: Tarragona (VD). 
Irano: Tabriz. 
Obihiro. 


Nederlando: 's Gravenhage (VD), Scheveningen. 


ŜANĜOJ : 
Anstataŭ la ĝisnuna delegito funkcias : 
London, W. 12. FD : M. E. Chilton, 1, 
Motherwell. — D : P. Weir, 125, Orbiston Street. 
’s Gravenhage. — D : J. Ravestein, jr. Pomonalaan 55. 


Gordon Court Du Cane Road 


Rotterdam. — D : P. Huisman, Essenburgsingel 97A. 
Hilversum. — D : F-ino E. Steinmeijer, Boomberglaan 15 A. 


Hilversum. — VD : Annie Hellinx, Van Oldenbarneveltlaan 25. 


Niaj mortintoj 
S-ro M. Modoo, Haarlem 
RTP 


novembro 1935). 


Vi gajnos altan makleron ! 


Varbu anoncojn por “ Esperanto ”. 
Skribu tuj al la C.O. de UEA. 


MNUBNNNKHNNNRNENNNNNuNnnNNNuNNUunUNUNNNNNN”, 
aŭ 


Trezoroj 


de la 


| sveda 
„teraturo 


Vi trovos ilin en la grandioza Verko 


SVEDA ANTOLOGIO 
Parto I-a (1880-1920) 
50 kunlaborantoj: 


2 


432 paĝoj. 

Multajn laŭdojn ricevis Sveda Antologio. Tie ĉi nur 
kelkaj specimenoj : 

La kontrolisto de la Akademio, s-ro Boucon, raportas jene: 
«... Senerare presita sur luksa papero kaj elegante redaktita 
en pura Zamenhofa stilo. la Sveda Antologio brilos en la 
unua vico de nia Esperanta libraro... ». 

«... ĉi tiu bela libro devas esti en la manoj de ĉiu samidea- 
no, kiu deziras koni la vivon en la nordo, kaj ankaŭ en la 
manoj de ĉiu propagandisto, kiu volas pruvi al la publiko, ke 
Esperanto estas utila kaj grava lingvo ». 

(La Praktiko). 

Preso en svisaj frankoj : Broŝ. 8.50, bele bind. 10.— 
(afrankite), 

Pagu per bankĉeko aŭ al nia poŝtĉeka konto Stock- 
holm 578. 

Eld. Soc. Esperanto, Fako 698, Stockholm 1. Svedujo. 
Havebla pere de la Libroservo de UEA, 1, Tour de /'Ile, Genève 
NENNNENEUNNNONUNUNNEBENNNNNEENENNENENNERNuRNEKOEh 

KIEL VARBI LA MARISTOJN ? 


Ĉiufoje, kiam fremdlanda samideano vizitas Esp. grupon, 
la grupanoj ĝoje dankas la favoran hazardon pro tia efika 
propagando. — Ni verdire havas nur maloftajn okazojn 
renkonti alilandulojn por uzi nian komunan helplingvon. 
La maristoj vojaĝas ĉie. Ili estas el ĉiuj homoj certege tiuj, 
al kiuj la kono de Esperanto faras la plej grandajn servojn. 
Ili vivas plejparte for de siaj hejmoj en landoj, kie ili ŝajnas 
kvazaŭ surdmutuloj, ĉar ilia tre limigita vortprovizo ne 
sufiĉas — eĉ lingvaĉe aŭ balbute — al esprimo de ĉiutagaj 
demandoj. 

Ekzistas nun krozad-ŝipoj, kiuj regule ĉirkaŭiras la terglo- 
bon. Dum tri- au kvarmonata marveturo ili haltas en 30 
landoj. Kiajn lingvaj talentojn la ŝipistoj devus posedi. Ili 
simple forigas la malhelpojn... per gesta esprimado. Sed tio 
ne solvas la interkompreniĝan problemon. 

Tial la MARISTA LIGO ESPERANTISTA celas antaŭ 
ĉio al diskonigo de Esperanto en la maraj sferoj. Kiam la 
esperantistoj-ŝipistoj aŭ pasaĝeroj kulimos viziti la haven- 
urbajn grupojn, ni konstatos generalan vigligon de intereso 
pri Esperanto. La maristoj fariĝos vivanta reklamo por 
Esperanto en ĉia rilato, ĉu navigacia, ĉu por la ĝenerala 
movado. Plie ili baldaŭ sentos sin ne kiel fremduloj, sed 
hejme en ĉiuj landoj. Antaŭe ili neniam revis pri tia mirindaĵo 
t.e.: ke tiom da malsamaj nacianoj povas paroli kune en 
unu lingvo, ĉie sambone komprenata de ĉiuj. 

Depost la Kembriĝa Kongreso la ŝato de la kongresanoj 
pri ŝipekskursoj pligrandiĝis : en 1908, ili komence traveturis 
la skotajn lagojn per vaporŝipeto ; en 1934 ili amasiĝis sur 
nederlanda ŝipo por tramare atingi la svedan ĉefurbon kaj 
ĉi-jare ili grandnombre enŝipiĝis en la « SINAIA- » sub la 
esperanto-/lago por la kongresa krozado. Ili spertis la stran- 
gan vivon de la maristoj. Ili lernis, kiel oni ŝipiras, oni 
manovras, oni korespondas per flagoj ; fakte la flagsignaloj 
estis la unua rimedo de reciproka kompreniĝo inter divers- 
landaj ŝipistoj, elpensita antaŭ 70 jaroj. Se la kongresanoj 
ne fariĝis maristoj dum naŭtaga marvojaĝo, ni supozas, ke 
la krozado surŝipe almenaŭ vekis ĉe ili atenton pri ŝipafer- 
oj, precipe pri mar-turismo. Tiurilate la konstanta falo de 
la angla kaj usona valutoj maloftigis la britan kaj usonon 
turistan klientaron. La ŝipkompanioj serĉis kontinentajn 
turistojn kaj aliigis la luksajn ŝipojn, kreinte nur turist- 
klasajn ŝipojn. Ili reklam-anoncis siajn krozad-programojn 
en Esperanto. 

Historie la MARISTA ESPERANTISTA LIGO fondiĝis 
en 1908. Tiam ekzistis nur la Franca sekcio kun dekduo da 
korespondantoj alilande. Ni, maristoj, ŝuldas al niaj antaŭuloj 
la eldonon de la mara vortaro kaj la decidon de la Kataluna 
Esp. Federacio, kiu starigis Havenan Komisionon, kies celo 
estis « propagandi Esperanton inter la maristoj ĉe la 
fremdaj ŝipoj, kiuj vizitas Barcelonon ». Kial ili preterlasis 
siajn proprajn ŝipojn ? Nuntempe nia liganaro spertas 
ĉiutage, ke oni pli profite laboras inter samlandanoj. Jen 
kial ni prefere kreas naciajn sekciojn. 

Poste dum la itala kongreso en Bari (1925), kelkaj triestaj 
maroficiroj kaj Admiralo Alesio aprobis provon de “Uni- 
versala Marista Esp Unio », sed la Marista Ligo nur estis 
restarigata en 1934 en Stokholmo ; oni elektis M. Rollet de 
PIsle kiel Honoran Prezidanton. 


Unue la gvidantaro de M. L. E. serĉis la marveturantajn 
esperantistojn surŝipe kaj la samideanojn surtere, kiuj havis 
profesion pli malpli rilata al la navigacio, ĉu mara, ĉu 
rivera, al la ŝipkonstruado, al la marturismo. 

Post dumjara esploro ni foje malkovras izolajn samidean- 
ojn, kiuj memimpulse tuj enviciĝas en nia tutmondan lig- 
anaron. Ĉar ni ne povis instigi la nove varbitojn viziti Esp. 
Klubojn antaŭ ol ni certe sciis, ke ili estos bone akceptataj 
en la havenurbaj grupoj, ni cirkulere petis la landajn Esp. 
Societojn zorgi pri tiu ĉi demando en la havenoj, Bedaŭrinde 
la respondoj alvenas malkompletaj. Tiu ĉi siluacio pro- 
krastigas nian intencitan preson de listo de havenurbaj 
delegitoj. Tamen tia listo treege utilus al nia ŝip-propagando. 
Ni povus indiki almenaŭ 160 marbordajn urbojn en la 5 
mondpartoj, kie troviĝas Esp. delegitoj ; tia nombro fortege 
impresus la varbotojn. 

Dank'al la financa partopreno de 4 naciaj Esp. Socieloj, 
kiuj komprenis, ke nia agado kompletigas la sian, la M.L.E. 
presigis kvarlingvan flugfolion por surŝipa disdono, Niaj 
liganoj deponas nacilingvajn propagandilojn sur la ŝipoj; 
ankaŭ ni vendas lernolibrojn kaj ŝlosilojn al la maristoj. 
Notinde estas, ke la Britoj aĉetas pli da esperantaĵoj ol la 
ceteraj ŝipistoj kune ; oni do ne devas aserti, ke la anglaling- 
vanoj estas principe kontraŭuloj de Esperanto, 

Ĝis nun ĉirkaŭe 150 anoj aliĝis al nia MARISTA LIGO 
ESPERANTISTA : vere kontentiga rezultato, se ni konas 
la rutinan karakteron de la ŝipistoj. Ni malkaŝe konfesas, ke, 
ĉar nia membraro ampleksas 30 landojn, la meznombro de 
niaj anoj en ĉiu lando restas ankoraŭ malalta. 

La « Provo de Marista Terminaro » de S-ro Rollet de PIsle 
donis teknikan vortaron al la ŝipistoj. Ke tiu-ĉi verko 
bezonas kompletigon, neniu dubas pri tio. Nia estraro penas 
trovi diverslingvajn fakulojn por modernigi la fundamentan 
verkon. Dank'al tiu ĉi fakvortaro, la franca C-ie Transat- 
lantique publikigis luksan broŝuron okaze de la surakvigo 
de sia ŝipo «Ile de France » en Esperanto. Tiu komenco 
montris la vojon sekvotan. Poste la Red Star Line en Ant- 
verpeno, la Nederlanda Reĝa LIlojd, la Triesta ŝipkompanio 
Cosulich, la nederlanda ŝipkonstruejo Storek presigis 
esperantajn reklamilojn. Dufoje la Norddeutseher Lloyd, 
Bremen, eldonis detalan programon de mar-krozadoj en 
Esperanto. 

La direktoro de la Franca Marista Ligo (Ligue Maritime 
Francaise) kiu havas 700.000 anojn, volonte konsentis al nia 
Marista Ligo sian patronecon por nia agado ĉe la divers- 
nacia ŝipanaro. 

Krom la propagando ĉe la maristoj (ŝipoj, navigaciaj 
lernejoj, libraroj de la havenaj hejmripozejoj), nia ligo 
organizis disdonservon de turismaj broŝuroj, gvidlibroj, 
flugfolioj (ĉu esperantaj, ĉu nacilingvaj). La disdono efekti- 
viĝas surŝipe. Tiamaniere ni diskonigas al la eksterlando 
la turismajn riĉaĵojn de kelkaj landoj, kiuj tiucele provizas 
nian turisma servon per reklamiloj. Ni elmontras tiajn 
turismajn dokumentojn en la legosalonoj de la pasaĝer- 
ŝipoj : britaj, francaj, germanaj, italaj, japanaj, nederlandaj 
kaj usonaj. Ekzemple ni regule deponas surŝipe la broŝur- 
ojn de la fremdultrafikaj Asocioj [de Polujo, Finlando, Jugo- 
slavio, Liĥtenstejno kaj de la turisma servo de la ĉeĥoslovaka 

fervoja ministerio. Ni restas je la dispono de alinaciaj 
entreprenoj por samspeca servo tute senpaga!, Nun supozu, 
ke iu ŝipo albordiĝas en 15 au 20 havenoj; se la ŝipanoj 
ricevas esperantajn propagandilojn en ĉiu haltejo, tiam 
ili propraokule konstatos ke Esp. estas parolata ĉiuloke kaj 
ili ekkomprenos ĝian utilecon. 

Nia rolo, kiel montrite, estas identa kun la tasko de la 
ĝenerala movado. Tial niaj maristaj samideanoj konscie 
rekonas, ke, kiam ni fosas nian oceanan sulkon, ni samtempe 
helpas la grandan esperantistan tuton. 


Kapitano Georges GUESDON, 
(K-io de la Suez-Kanalo,) 


Del. UEA, Ismailia (Egipt.). 


La Terglobo kiel ordiganta horloĝo 


Kiam la terglobo unufoje sin turnis ĉirkaŭ sia akso, tiam 
unu tago foriris. Estas la tergloba turniĝo, kiu formas la 
bazon de nia tempokalkulado. Pro tio oni povas konsideri la 
zumantan terglobon kiel grandegan, ordigantan horloĝon. 
Ĉe ordiganta horloĝo, oni evidente unue kaj precipe povas 
postuli, ke ĝi iru trafĝuste. Ĉu la terglobo plenumas tian 
postulon ankaŭ laŭ sekundero ? Ĉe la unua rigardo, la probl- 
emo ŝajnas esti nenecesa kaj neutila. Ĉar se la terglobo kiel 
ordiganta horloĝo malĝuste laboras, je kio oni povas fidi ? 
Kaj kiamaniere oni cetere povus konstati, ĉu la tergloba 
reguliganta horloĝo iras guste aŭ neĝuste ? Estas tuj klare, 
ke oni ne povas tion konstati eĉ pere de la plej bonaj horloĝ- 
oj. Ĉiukaze, la terglobo kiel ordiganta horloĝo iras almenaŭ 
tiel ĝuste, ke kompare kun ĝi, eĉ la plej subtila kaj perfektig- 
ila kronometro senfortiĝas. 


La supre starigita problemo tamen havas sian utilon. Estas 


ja evidente, ke la bremsagado, kiun la luno ekzercas je la 


tergloba korpo, ĉar ĝi en la akvo kaŭzas tajdojn (alfluo kaj 
refluo) devas post longa tempodaŭrado sumiĝi kaj la konsek- 
venco necese devas esti, ke la tergloba turniĝo fariĝu pli 
kaj pli malrapida. Kaj, ĉar la luno ne ĵus komencis sian 
agadon de giganta mano, ŝraŭbanta la ŝraŭbobremson sur la 
terglobo, sed plenumas tian agadon tra nekalkuleblaj jar- 
miloj ; estas kompreneble ke post longa tempodaŭrado, la 
turniĝo de la tero malpliiĝis kaj tiamaniere la tago malpli- 
longiĝis. 


Tempoj estis, — sed estas vere, ke ili estas terure long- 
tempe forestintaj ! — kiam niaj tagoj ĉi-tie sur la tero nur 
enhavis kvin ĝis ses horojn. Tiam estis pli da vivado kaj da 
farado surtere ol nune. Nuntempe ĉio fariĝas pli kvieta 
pli serioza. Kaj pli kaj pli kviete fariĝas. Ni parolas pri la 
vivo de la terglobo mem, ne pri la socia vivo. 


Oni kalkulis, ke sole, konsekvence de la akvo-onda brems- 
agado, niaj tagoj fariĝas pli longaj je unu sekundo... sed estas 
vere, nur post 100.000 jaroj. Ordigantan horloĝon, kiu post 
100.000 jaroj nur perdis unu sekundon, oni facile akordiĝus 
nomi sufiĉe ekzakta kaj plene uzebla por homaj celoj ; kaj 


1 Interesitoj sin turnu al la Marista Ligo Esperantista, Sro- Holger 
Ekblad, Villa Skobacka, Kricksund (Svedujo). 


se estus nenio alia, la tuta problemo apenaŭ estus diskut- 
inda. Sed ekzistas alia afero, diras la modernaj astronomoj. 
Estas aliaj faktoroj, kiuj sin miksas ĝenante en la iradon de la 
granda ordiganta horloĝo. 


Kaj tio estas la granda malfacileco, ke dum la agado de la 
tajdo estas egala, rekta kaj regula, la aliaj ĝenantaj faktoroj 
ŝajnas enhavi pli kapricoplenan karakteron. Estas ekzemple 
pruvite ke la tero dum periodoj de nur kelke da jaroj foje 
iras pli malrapide, alifoje pli rapidas. Kaj tio ne sufiĉas ! 

Profesoro Benjamin Boss, ĉe la Dudley-a Observatorio en 
Albany eltrovis ke la turnrapideco de la tero ne nur aliiĝis 
dum periodoj da malmultaj jaroj, sed ankaŭ estas submetata 
al ĉiutagaj modifoj. La esploroj de profesoro Boss havis la 
pluan rezultaton, ke verŝajnas ekzisti ia interrilato inter la 
neregulaĵoj en la turnirado de la tero kaj la ŝanĝiĝanta 
abundo de tertremoj. Oni rajtus demandi, kiamaniere oni ja 
pruvas tiel malgrandajn neregulaĵojn en la termovado ? 
(Ĉar estas vere, ke la neregulaĵoj estas tiaj). 

Jen la respondo al tiu-ĉi demando : Helpe de la trovitaj 
neakordoj inter la antaŭe kalkulitaj pozicioj de la suno, la 
luno kaj la planedoj kaj la efektivaj, observitaj pozicioj aŭ 
sintenadoj en la ĉielo. Ĉu ĉi tiuj neregulaĵoj ne povus esti 
kaŭzitaj de la propraj movadoj de la suno, de la luno kaj 
de la planedoj ? Ne, ĉar la neregulaĵoj estas absolute la samaj 
ĉe la nomitaj ĉielkorpoj, kaj tial oni por ili povas supozi 
komunan kialon. 

Kaj kiel oni serĉus aliajn lokojn, krom nia propra, maljuna 
patrino, la tero ? Plie, en la plej nova tempo, oni pruvis sim- 
ilan, komunan neakordon ĉe la fiksaj steloj. Tial ne povas esti 
dube, ke la difekto estas ĉe la tero. Sed nun montriĝas la 
plej proksima kaj tre interesa demando, kiujn faktorojn oni 
povus elpensi, kiuj sur la tero havus tian influon, ke ili dum 
la sama tago povus ŝanĝi la turniĝorapidecon ? Tie-ĉi 
E. W. Brown, profesoro ĉe la Yale Universitato, montris 
tiun-ĉi fakton : estas verŝajne pro multaj kialoj, ke la ter- 
globo kun mallonga intertempo, iam iomete mallarĝiĝas, 
iam iomete relarĝiĝas. Kiam la diametro malplilongiĝas, la 
tero turniĝas pli malrapide. 

La ĉefa kialo kial la tero tiamaniere ŝanĝas preskaŭ ĉiutage 
sian turniĝan volumenon estas, ke la terkorpo ankaŭ en sia 
internaĵo estas submetata al la tajd-agado de la luno. Ke 
ĉiukaze -potencaj fortoj agadas en la tera internaĵo; eĉ, 
se ni ne serĉas la devenon de ĉi-tiuj fortoj, la tertremoj donas 
nedubeblan pruvon pri tio. Kiam oni opiniis, ke tiuj-ĉi 
fortoj havas kunrilatojn kun la tajd-agadoj de la luno en la 
internaĵo de la tero, tiam oni ne opiniis senpripense. La an- 
taŭe nomita profesoro Boss ĉe la Dudley Observatorio inten- 
cis ja konstati ekzaktan samtempecon inter la ĉiujaraj ne- 
regulaĵoj ĉe la pozicioj de la fiksaj steloj unuflanke kaj la 
plia aŭ malplia abundo de tertremoj en Japanujo aliflanke. 
Kaj li en tio trovis tian akordon inter la du fenomenoj, ke ili 
devas havi komunan devemon. Kiam li prefere elektis 
Japanujon, li faris tion pro la cirkonstanco, ke la tertrem- 
materialo tie tre amasiĝis pro la abundo de terskuado. Li 
kalkulis ne malpli ol 18.279 japanajn tertremojn, kiuj okazis 
de 1873 ĝis 1899 kaj pli grandaj ĉiujaraj modifoj en la tera 
turniĝrapideco, sed ankaŭ por la ĉiutage okazantaj neregul- 
aĵoj. 


Trad. el la dana 


J. Muys, Mechelen (Belg.). 

AlI Zamemhof 


okaze de lia naskiĝtago la 15 decembro. 


(Laŭ muziko de «Fratoj, manon donu kore» de Mozart) 


Kara festo Zamenhofa, 

Per plej dolĉa belo strofa, 

Vin ni gloru kun fervor’ 

Pro la verda slel radia, 

Nia kanto melodia 

Varme vibru en la kor'. (bis). 


Vian nomon, ho poelo, 
Vi vualis pro diskreto, 
Pro modesto kaj sincer”. 
Vi, « Dokloro Esperanlo », 
Sen pretendo kaj sen vanlo, 
Kreis bonon sur la ler. 


Al vi gloron, patro kara 

De la lingvo tuthomara, 
Bela pro fraleca son'. 

Via nobla idealo 

Iĝu por ni la realo. 

Glor” al paco, glor, al Bon’. 


Mad. Mevo. 


LA PROFETAĴO 


La lunlumo fluis sur la terason de la kastelo, konstruita 
en la stilo de Ludoviko la Granda. La ombroriĉa parko 
etendiĝis vaste ĉirkau la konstruaĵo, neniu venteto ludis en 
la suproj de la praaĝaj arboj, nur de malproksime aŭdiĝis 
tute mallaŭte la forta muĝado de la larĝa riverego. 

La teraso estis malplena. El la apuda spegulsalono sonis 
la graciaj, arabeskaj menuetotonoj kaj la arĝenthela ridado 
de ŝercantaj sinjorinoj, kelkfoje interrompita de la basaj, 
belsonaj voĉoj de gajaj sinjoroj. 

Per du energiaj akordoj finiĝis la dancado kaj nun la 
vigla moviĝo perlis el la trembrila lumo de la salono en la 
mildan brileton de la lunonokto. Senarbitre ankaŭ la inter- 
parolado plimallaŭtiĝis, kio pliintensigis la ĉarmon de la 
humoro. 

Nun flugadis tra la somernokto kvazaŭ lampiroj tiuj 
ŝercoj kaj koboldaĵoj, kiujn nur la galanta Rokoko-Francujo 
kapablis fari en tiaj abundo, delikateco kaj frivoleco. Ĉar 
la lunlumo ne videbligis la ruĝiĝon sur la vangoj de la 
sinjorinoj, la sinjoroj permesis al si pli, ol estis eble en la 
brilo de miloj da kandeloj, kaj la sinjorinoj ankoraŭ kuraĝigis 
per ĉiuspecaj koboldaĵoj al plua petolado, pri kio la nobeloj 
en amdeliro tre volonte konsentis. 

Jen anoncis servisto grafon, konatan de ĉiuj. En la super- 
ŝaŭmanta gajeco oni ne estis aŭdinta la alproksimiĝon de la 
ĉevalo. Ĝenerala « Ha ! » de ĝojo eksonis. La dommastrino, 
malgranda, gracia kaj etera kiel pupo kaj bela kiel diino, 
vokis agrable surprizita : « Li eniru ! — Li ja venas el Parizo!» 
ŝi nun diris kun voĉo, tremanta pro ekscitiĝo. Kvankam la 


kastelo estis tre malproksime de la reĝa urbo, tamen oni 
estis eksciinta ĉi tie kelkion pri la teruraj okazintaĵoj, kiuj 
tie trafis la facilaniman nobelaron, kiu estis forgesinta sian 
devon. Sed eĉ la malcerteco de la estonta tempo ne povis 
rabi de ĉi tiuj homoj la ĝojon pri amuzoj, kaj ĵus komencis la 
orkestro en la spegulsalono delikatan ammelodion. 

Kun polvokovritaj rajdist-botoj kaj neordita vestaro la 
avizito eniras la societon. Alikaze la sinjorinoj estus teruri- 
gite ekkriintaj kaj la sinjoroj estus ekkaptintaj la spadote- 
nilon. Sed nun ĉiuj interpremiĝis ĉirkaŭ li kaj atente 
auskultis kun haltigita spiro. 

Per rapidaj vortoj li rakontis pri la kur-atako kontraŭ la 
malliberejo, pri la furiozo de la fi-popolo kaj pri la danĝera 
situacio de la reĝa familio. Ne nur en la rezidejo, sed ankaŭ 
sur la kamparo, tra kiu lin kondukis lia aventura kaj 
danĝera rajdado, limanta al frenezeco, fluis pli ol sufiĉe 
blua sango. Ĝis la proksimo de ĉi tiu kastelo ja la ribelo 
ankoraŭ ne penetris. 

La ĉarma am-melodio strange akompanis la rakonton pri 
la verŝita nobela sango ; la sinjorinoj paliĝis kaj la sulkoj 
sur la fruntoj de la sinjoroj pliprofundiĝis. 

Jen la muziko denove invitis al la danco... 

La dom-mastrino prezentis la brakon al la grafo kun la 
polvokovritaj botoj kaj paro post paro silente starigis sin 
por la rondodanco. Baldaŭ la unuaj vortoj interflugetis 
kaj baldaŭ la allogaj sonoj de la flirta melodio helpis al la 
facilanimeco atingi la venkon. Ree sonis la arĝenthela 
ridado de belaj sinjorinoj en la silentan somernokton. 

Kiam la dolĉa ĉarmo de la tremanta lunlumo denove 
ĉirkaŭprenis la societon kaj la amuzado iomete interrompiĝis, 
rakontis iu pri malnova profetaĵo, ke la reĝa familio post 
malmultaj jaroj formortos. Nun la interparolado estis 
ricevinta pozitivan direkton kaj baldaŭ ĉiu scipovis rakonti 
ion pri profetaĵoj, precize realiĝintaj. 

Juna nobelo ne estis konvinkebla pri tio, kaj kiam ĉarma 
sinjorino demandis lin, ĉu do neniam en lia vivo oni profetis 
ion al li, li eksplode diris : « Tamen ! » 

Aore oni vokis : « Rakontu ! » 

« Volonte ! » diris la juna viro ĝentile riverencante antaŭ 
la sinjorinoj. 

« Estis, kiam mi unuan fojon trinkis amon de la lipoj 
de juna edzino ». 

Kelkaj sinjorinoj ekĝemis preskaŭ neaŭdeble, verŝajne 
ili volis malebligi, ke tiu unu sinjorino perfidu sin per sia 
sola ĝemo. 

« Estis ĉe la bordo de la riverego, kiu kvazaŭ larĝa arĝent- 
rubando tie mallaŭte muĝante fluas tra la pejzaĝo. Ni estis 
hejmen irantaj, kiam subite ciganino kiel hundo altrudis 
sin al ni kaj almozpetante etendis siajn manojn al la niaj. 
ŝi petis nin, ke ni permesu al ŝi aŭguri al ni. Mia sinjorino 
tute ne volis allasi tion. Por ke ni foririgu la maljunan 
virinaĉon, mi prezentis al ŝi la dekstran manon. Mi forgesis 
la plejmulton de tio, kion ŝi babilis. Sed unu restis en mia 
memoro, 

« Kaj tio estis ? » demandis kelkaj voĉoj. 

« Mi ne postvivos mian tridekan naskiĝtagon ! » 

«Ho!» ekvokis kelkaj sinjorinoj mallaŭte kaj timeme. 

Post mallonga paŭzo aŭdiĝis iu voĉo : « Kaj ĉu tiu tago 
jam pasis ? » 

Malrapide kvazaŭ martelbatoj falis la vortoj: «Ĝi estos... 
morgaŭ... nur unu horo ankoraŭ... disigas min... de ĝi...» 

Jen leviĝis la dom-mastro, svingis alten sian ĉampan- 
glason kaj vokis : « Kiom ĉarme, ke ni povas okaze de tiu 

ĉi ĝojiga tago tosti al la sano de nia kara amiko ! Gesinjoroj, 
mi petas, levu la glasojn ! » 

Mallaŭta murmurado kaj grumblado, kiu malrapide 
alproksimiĝis, estiĝis tiom laŭta, ke ĝi atentigis la societon. 

La glasojn kun la perlanta trinkaĵo en la manoj, ili kiel 
marmoraj statuoj aŭskultis en la nokton. 

Pli kaj pli laŭte fariĝis la bruo kaj pli kaj pli ĝi prok- 
simiĝis. La melodio de tiu kanto pri libereco, kies entu- 
ziasmiga ĉarmo konserviĝis ĝis la hodiaŭa tago, baldaŭ 
superis la tumulton, kaj super tio disvastiĝis la krioj de 
vinebriaj kunuloj... libereco... egaleco... frateco... 

Kiel unua ekmoviĝis tiu juna sinjoro, al kiu oni ĵus volis 
tosti. Kun alten levita glaso li paŝis antaŭen ĝis la ŝtona 
balustrado. Jen eksonis pafo kaj frakasis la glason en lia 
mano. Kaj ree ekfulmis kaj la juna sinjoro senlaŭte falis 
morta leren... 

Sed la cetera societo rapide diskuris ĉiuflanken kiel eroj 
de krevinta sapveziko... August EIGNER, Vieno. 


HISPANA POPOLMUZIKO 


En la numero 419 de « Esperanto », Mad. Mevo, verkinte 
tre interesan artikolon pri muziko kaj folkloro, alvokas 
ĉiunaciajn verkistojn kaj amatorojn pri pli kompleta studo. 
Plezure mi skribas hodiaŭ pri hispana popolmuziko. 

Kiam oni malmulte konas landon, oni prenas el ĝi unu 
tipon — eble la plej karakterizan ; eble, pro speciala cirkons- 
tanco, ian ne tre ĝeneralan — kiun oni konsideras « nacia 
tipo ». Tial, oni prenis el Hispanujo la tipon andaluzian. 
Tiel la vestoj, la moroj, la tipoj, la muziko, la dancoj, eĉ 
la klimato andaluziaj estas konsiderataj de mullaj fremd- 
landanoj kiel la «esence hispanaj» Tamen, Andaluzio 
ampleksas nur 8 provincojn, el la 50, el kiu konsistas la nuna 
hispana respubliko. Se oni povus citi « tipan hispanan 
karakteron » ĝi estus varieco. Varieco tiel granda kiel ĝiaj 
klimatoj, entenantaj el la ĉiamaj neĝoj de VPireneoj kaj 
de l~'Sierra Nevada ĝis la palmarbaro de Elche kaj la suker- 
kanejoj de Motril. 

Mi devas averli la leganton, ke la administracia divido 
en 50 provincojn ne akordiĝas kun la geografia au natura 
dispartiĝo ; tial, en unu provinco estas foje du aŭ pli malsam- 
aj regionoj (ekzemple Navaro enhavas nordan baskan 
regionon, kaj sudan kvazaŭ aragonan). Kontraŭe, natura 
regiono ampleksas kelkajn provincojn (Baskolando ampleksas, 
krom parto en Francujo, tri povincojn kompletajn kaj 
duonon de Navaro. 

Ni ekvojaĝu do. Supoze ni elŝipigu en la plej norda 
parto en Hispanujo, nome Galicio. Ĝia nomo havas parenc- 
ojn en Polujo (Galicio), en Azio (Galio) kaj en Kimrujo 
(Galles aŭ Wales) — Ĉu estas pro tiu komuna deveno, ke la 
regiona muzikilo «gaita» havas ankaŭ parencojn en la 
nomitaj landoj ? Mi ja konis la skotan « pipe » (Sakfajtilo) sed 
mi iiris, antaŭ jaroj, vidante sur ĉeĥoslovaka poŝtkarto 
de korespondanto, sakludiston kun instrumento kiel la 
galicia ; nur la « gaita » posedas unu blovtrumpeton, kaj la 
ĉeĥa du. 

En Galicio kiel en Asturio kaj Baskolando, tio estas en la 
tuta norda marbordo, nia fremda kunvojaĝanto rezignu je 
sunheleco, bruemaj homoj, rapidaj voluptaj dancoj. La 
ĉielo, preskaŭ ĉiam griza, la vetero preskaŭ ĉiam pluva, la 
tero ĉiam verda, invadas la loĝantojn per ne venkebla 
melankolio ; ili estas trankvile laboremaj, superstiĉe revem- 
aj. En Galicio ekzistas la danco « Muineira » — en kiu kelkaj 
kritikistoj trovas antikvan grekan ritmon — kaj multaj 

kantoj pri kamplaboroj. Oriente, en Asturio, per samaj 
muzikiloj, la tre antikva «danza prima » regas ankoraŭ. 

Tra la Santander-provinco (Vidu samnoman broŝuron) 
oni alvenas en la baskan landon de mistera popolo, de 
nekonata deveno, sen lingve parenca gento. Tie la muzik- 
iloj estas ankaŭ malsamaj; ekzistas la «txistu» (fajfblov- 
ilo) kaj tamburo. La dancoj kaj muzikaĵoj estas tre diversaj. 

Tra Navaro transira lando, nordokcidente baska, sudo- 
riente aragona, oni alvenas en Aragonon. Tie ĉi, la ĉefa, 
la nura danco estas la « jota » (elparolu ĥota). Ĝi sajnas tre 
nova, gi estas rapida 3-4 takta, iom simila al valso ; la dua 
tempo, melodia kaj malrapida taŭgas, por la kantaĵo, 
kvarversa strofo « copla » (elp. kopla »). Oni dancas la « jota » 
duope, per viglaj saltetoj kaj pro tio gi multe similas al la 
andaluziaj dancoj. 

La « jota » multe disvastiĝis : ĥodiaŭ ĝi estas kantata kaj 
ludata el Santander ĝis Murcia, tio estas, en granda parto de 
ambaŭ Kastilio, Navaro, Riojo, Aragono, Valencio. Ja 
kantaĵo asertas, ke ĝi devenas el Valencio : 

«Jola » naskiĝis en Valencio, 
El lie venis al Aragon’, 
Calatayudo ĝia lulilo 

eslis, ĉeborde river” Jalon’. 


Tamen, aliaj certigas ke ĝi estas de araba deveno. La 
«jotab» de Aragono, Valencio, Riojo, Navaro k.c. iom malsimi- 
las reciproke. Muzikiloj por tiu danco estas gitaro kaj 
« bandurria » speco de gitaro, sed aldo-sona. 

Katalunujo posedas tipan dancon, multope dancata, 
rondirante. Oni diras, ke ĝi estas de greka origino, ke ĝi 
datumas de la Mezmara greka koloniigado. Katalunoj vidis 
en ĝi simbolon de nacieco, kaj tial multe oni ĝin reguligis 
kaj ordigis. Se ĝi estas devene pragreka, ĝi estas organize 
deknaŭjarcenta. La muzikistaro estas la « cobla ». 

La Seguidilla » karakteriza danco, eble nur de la 18 
jarcento, etendiĝis el Murcio tra la Manĉo (Mancha) ĝis 
Madrido, Ankaŭ 3-4 ritma, sed estas tre malsama al « jota » 
laŭ ritmo kaj poezio. Ĝia kantajo konsistas el sep versoj, 
tri el ili estas sepsilabaj kaj la kvar aliaj kvinsilabaj, laŭ- 
skeme intermiksitaj. La legantoj povas vidi tiun strofon en 
kelkaj esperantaj poezioj de hispanaj aŭtoroj, ekzemple en 
« Mia poezio De 

Estas en Murcio tre belaj kaj tre karakterizaj dancoj. 

Ni fine venas en Andaluzion, kies kantojn kaj dancojn, 
de la alinacianoj pli konatajn ol aliaj hispanaj kantoj, oni 
povas klasigi en du branĉojn : la : canto jondo » — (segui- 
riya, polo, soleares) kaj la « canto flamenco » (bolero, segui- 
dilla). Luliloj de « canto jondo » estas Cadiz kaj Serez, en 
malalta Andaluzio. Tiu kanto estas devene orienta; ĉin 
alportis preskaŭ certe, la ciganoj, tre multenombraj en tiu 
regiono. La gamo, la dispartigo de duontono en malgrandajn 
pecojn estas karakterizaj. Ĝi, kiel dirite, estas bone konata 
en ĉiu lando, ĉar radio kaj gramofondiskoj multe ĝin dis- 
vastigis. 

La «canto flamenco » estas simila al la centrohispana. 

Ankaŭ populariĝis en Andaluzio, pro la mara trafiko, 
multaj Centr-amerikaj kantaĵoj, kiel « habanera » kaj la 
mondfama kaj mondkonata «tango », kiu, siavice estas 
Afrika danco, alportita al Ameriko, de la nigraj sklavoj. 

Mi nur skize pritraktis tiun ĉi interesan temon. Sed per 
ĉi tiu artikolo, la legantaro povos ekkompreni la veran 
mozaikon de kantoj kaj dancoj, entenataj en la teritorio 
de la ĉarma iberia duoninsulo. 

HIRUNDINO, 

XXVIII-UNIVERSALA KONGRESO 
DE ESPERANTO EN WIEN ,1936 


415, (5-18) AŬGUSTO, 


XII-A SOMERA UNIVERSITATO 


KULTURAJ KAJ EKONOMIAJ DROBLEMOJ DE MEZ-EŬROS 


INTERN, KONFERENCO DE VIRINOJ 
VOJAĜO „TRA AUSTRIO" 


SALZBURG - WIEN - SEMMERING. - GROSSGLOCKNER = Z8BURO 
ĈARMAJ URBOJ - NEĜKOVRITAJ MONTOJ - BLUAJ ALPOLAGOJ = DANUBO 


FESTARANĜOJ 


KOSTUMBALO: „LA KONGRESO DANCAS 
OPERETO: „LA MANKA ĈEVALETO" 
KONGRESLJO LA FESTSALONEGOJ DE IMPERIESTRA KAST 
ADRESO? ESPERANTO- KONGRESO -WIEN - NEUE Bi 


Tra Aŭstrio 


Ĉu vi konas la landon, kiu invitas vin al la XXVII-a 
Univ. Kongreso de Esperanto en 1936 ? 

Multaj el vi certe jam estis iam en Aŭstrio kaj Vieno kaj 
pensas, ke ili jam konas la landon kaj ties ĉefurbon. Nur 
parteton vi vidis, nur ideon vi havas pri la belaĵoj de Aŭstrio 
kaj nur imagon vi povas havi pri ties gastama, ceremonia 
loĝantaro, ties kulimoj, kostumoj, kantoj ! 

Tial ni decidiĝis — en konsento kaj sub la aŭspicioj de 
UEA — prepari al niaj kongres-gastoj maloftan ĝuon 
montri al ili dum nur 7 tagoj (antaŭ kaj post la kongreso) 
ma!multekoste belegajn urbojn, ĉarmajn lokojn, neĝkovrit- 
ajn altosuprojn de Alpoj (atingeblaj per kablo- kaj dentrad- 


fervojoj), pitoreskajn valojn (tramurmurataj de arĝent- 
klaraj riveretoj), smeraldo-verdajn lagojn, romantikajn 


roko-scenaĵojn, densajn arbarojn, fruktoriĉajn kampojn kaj 
vinĝardenojn, bordbanejojn ĉe riveroj kaj lagoj, artecajn 
suralpajn aŭtomobilŝoseojn, la mito-riĉan Danubo-valon 
« Wachau » (elp. Vaĥaŭ) kun ĝiaj surmontaj, kasteloj kaj 
abatejoj, Grossglockner, nian plej altan monton (3800 m), 
kaj... Vienon, la sopiron de ĉiu art-kaj muzik-amanlo... ni 
ne volas ĉion malkaŝi... venu kaj vi dankos nin ! 


Programo : 


b. aŭgusto 1936. Kolektiĝo de la kongresanoj, kiuj deziras 
partopreni en la vojaĝo « Tra Aŭstrio », en la fama naskiĝ- 
urbo de Mozart, la urbo de Festludoj, en Salcburgo. Speciale 
tiu vojaĝo estas konvena por s-anoj el Italujo, Svislando, 
Liĥtenstejno, Francujo, Hispanujo, Portugalujo, Neder- 
lando, Belgujo, Britujo, Irlando, Skotlando, Germanujo, 
Svedujo, Danujo kaj Norvegujo. 

La vespero estas libera kaj vi povas ĝin plej bone uzi, 
por ĉeesti iun aranĝon de la festludoj (« Faŭsto », « Ĉiu » 
de Hoffmanstal, sur la placo antaŭ la katedralo), opero- 
prezentadoj de Mozart, Wagner k.a. kun unuarangaj sol- 
kantistoj kaj direktistoj). Detalan programon ni sendigos al 
la interesiĝantoj kaj ankaŭ havigos al ili la koncernajn bilet- 
ojn laŭ mendo. 


28-a UNIVERSALA KONGRESO 
DE ESPERANTO 
VIENO 8-I5 AŬGUSTO 1936 


6. Aŭguslo 1936 : 

9 h. per komfortaj aŭtobusoj rigardo de la 5 km distanca 
somer-rezidejo de la regintaj episkopoj, Ilellbrunn en fru- 
baroka stilo el 1613, ĉambraro, parko (la plej malnova 
baroka en germanaj landoj) kun statuoj kaj la mondfamaj 
akvo-artaĵoj. Poste vizito al la urbo Saleburgo (40.000 
loĝantoj), la « Norda Romo»: memorlokoj je Mozart; 
katedralo «la plej pura italstila konstruaĵo monumenta en 
Eŭropo norde de la Alpoj »: iama rezidejo de la episkopoj ; 
benediktana abatejo Sa. Petro el 596, la «lulilo » de Salc- 
burgo, kun katakomboj el la 3a jarcento, la rifuĝejo de la 
unuaj predikantoj por la kristana kredo; antikva Sa. 
Petro-tombejo k.a. Je 11 h. ni aŭskultos la sonoril-ludon de 
la rezidej-turo kaj poste la orgenon de la fortikaĵo Hohen- 
salzburg. 

Postagmeze vizito al Hohensalzburg, 130 m 
urbo, la plej potenca fortikaĵo sur germana tero. — Vespere 
hejmeca kunestado kun naciaj kostumoj, dancoj kaj kantoj, 
de Lando kaj Urbo Salcburgo aparte aranĝota por la 
kongresanoj, en ĉeesto de la landestro, urbestro k.a. eminent- 


super la 


uloj. 

7 Aŭgusto 1936. Per apartaj komfortaj aŭtobusoj for- 
veturo de Salcburgo al Gaisberg (1288 m) kun belega 
panoramo al kaj la lagoj de Salzkammergut, kiun ori poste 
traveturos. Ni preterpasos : Fuschl-lagon ; St. Gilgen kaj 
Strobl, pitoreske situitajn ĉe Wolfgang-lago (kie ludas 
la kongresteatraĵo « l.a blanka ĉevaleto »), venas en Supran 
Aŭstrion al banloko Ischl, la iama 
imperiestro l'rancisko „lozefo sur duoninsulo ; al 
kun salminejo ; al Gmunden, fama banloko ĉe Traunlago, 
kie ni haltos kaj banos: daŭrigo trans urbo Wels al Linz, 
la ĉefurbo de la lando. Alveno 17 h. 

En Linz aparta teatroprezentado, aranĝota de Fremdul- 
trafik-oficejo sub la proteko de landestro D-ro Gleissner, 
poste kunestado ĉe muziko. Alparoladoj kaj urbestro. 


somerrestadejo de 
Ebensee 


8. de Aŭgusto 1936. Matene daŭrigo de la aŭtobusveturado 
al la fama abatejo Melk, sur alta roko, gardanta malprok- 
simen videble la eniron en « Wachau ». Ni nun estas sur 
teritorio de Malsupra Aŭstrio. Okazos vizito al la belega 
barokstila abatejo, ties unika preĝejo kaj la ĉambraro. 

Alveno en Wien la 8. Aŭgusto 1936 je la 17 h. 

Nun komenciĝas la Kongresprogramo de la 8-15 aŭgusto 
en Vieno. 

Post fino de la 
estos daŭrigata. 


kongreso la veturado « Tra Aŭstrio » 


Daŭriga programo : 

15. Aŭgusto 1936. Post la tagmanĝo en Vieno la aŭtobusa 
velurado venigos nin sur bonega ŝoseo preter la miljara 
urbo Mödling, kuraclokoj Baden kaj VoOslau, malnova urbo 
Wr. Neustadt al Semmering, 1000 m alte situita kuracloko, 
kun belega panoramo, ludkazino kaj banejo. Restado l 
horon kaj pluveturado al Graz, la ĉarma ĉefurbo de Verda 
Stirio ». Tra bela pejzaĝo, ambaŭflanke la montoj, laŭlonge 
de Mur-rivero kondukas nin la vojo, je kiu ni preterpasas 
la urbojn Mürzzuschlag kaj Bruck a.d. Mur. 

Alveno en Graz je la 18 h. 

Graz, Kastela Monto 


Sapo] 


« Hejmeca vespero », aranĝota de la urbo, nin kunigos ĉe 
komuna vespermanĝo. Oficialaj alparoladoj fare de la land- 
kaj urbestroj. 


16 Aŭgusto 1936. Vizito al belega ĝardenurbo Graz kun 
ĝiaj malnova universitato, barokaj kaj renesancaj konstruaĵ- 
oj, kaj la karakteriza kastelmonto kun la ekkonilo de Graz, 
la horloĝturo. Sur Schlossberg kun bela rigardo al la ĉir- 
kaŭaĵo ni tagmanĝos kaj poste daŭrigos nian veturadon de 
Graz sur la ĵus finita Pack-a alpoŝoseo al Karintio. Post la 
loko Koflach oni atingas la tie plej alte situitan lokon Pack 
(1115 m). Mirindaj perspektivoj prezentiĝas dum ĉi tiu 
veturado kaj en artecaj turnoj kaj sur interesaj konstruaĵoj 
kaj pontoj kondukas la ŝoseo, preter la mitoriĉa kastelo 
Waldenstein valen, preter la urbetoj Wolfsberg kaj Völ- 
kermarkt al Klagenfurt, la ĉefurbo de Kärnten, kie ni alvenos 
je la 17 h. — Klagenfurt (50.000 loĝantoj : 446 m super la 
maro) donas al la vizitanto pro sia senpera situo ĉe la fama 
Worther-lago kiel ankaŭ enmeze de la pitoreska mont- 
egaraĉeno de Karawanken ĉiujn avantaĝojn de la altmontaro. 
Estiĝinte en 12-a jarcento, la urbo enhavas interesajn 
preĝejojn kaj palacojn el diversaj epokoj. — Al la kongres- 
anoj la urbestro aranĝos apartan Prezentadon en Jubilea 
Wrboleatro kaj okazos salutadoj fare dela land- kaj urb- 
estroj. La belan tagon finos komuna vespermanĝo. 


17. Aŭgusto 1936. Matene ni forlasos la ĉarman urbon 
Klagenfurt kaj post kelkaj minutoj ni atingos la plej belan 
kaj grandan alpo-lagon de Karintio — Worther-lagon. 
Ni preterpasos la konatajn kuraclokojn Portschach kaj 


Velden, la pitoreskan Maria Wörth kaj la banlokojn Krum- 
pendorf kaj Keifnitz. Ni atingos la urbon Villach ĉe Dravo- 
rivero kun bela gotika preĝejo kaj aliaj vidindaĵoj. En la 
Dravo-valo ni daŭrigos la vojon al Spittal kun belega palaco 
de la princo Porcia en itala renesanca stilo. Tagmanĝo kaj 
vizitado. Preter-pasante ni vidas la lokojn Molbrŭcke, 
Greifenburg, Oberdrauburg ĉiam en la valo de Dravo, 
ambaŭflanke altaj montoj, ni atingos Lienz, la unuan urbon 
en Tirolo (676 m super la maro). Tie ni tranoktos. Sed la 
unuaj aliĝintoj havas la apartan feliĉon, ke ili povas daŭrigi 
la vojon samtage trans Iselsberg (monto), kiu donas belegan 
perspektivon. Tra la valo de Möll la vojo kondukas al la 
nekompareble bela miraklejo Heiligenblut (1370 m ; tranok- 
tebleco !), kie la novkonstruita Grossglockner-allalpa ŝoseo 
komenciĝas. Apenaŭ alia alpoŝoseo prezentas tiom da 
grandiozaĵo, kiel ĝi kiu transversas la potencan rokaron de 
« Hohe Tauern » en longo de 41 km kaj peras novan rilaton 
inter la nordo kaj sudo. Daŭrigante la vojon, ni venos al 
Glocknerhaus (2143 m; plej alta tranoktebleco !). Ĉar nur 
parteto de la partoprenontoj povos tranokti en unu el la 
noktigejoj en Glocknerhaus aŭ Heiligenblut, ni rekomendas 
plej baldaŭan aliĝon, ĉar nur la unuaj 160-200 povos kalkuli 
pri tia tranokto. En via propra intereso uzu ĉi tiun unikan 
okazon rigardi la sunleviĝon en 2000 m alteco. 


I8 Aŭguslo 1936 : La aliaj partoprenantoj, kiuj vespere 
amuziĝis en Lienz, frumatene faros la jam priskribitan 
vojon al Grossglocknerhaus, de kie ni komune veturos al 
Altaĵo Francisko Josefo (2362 m), de kie oni ĝuas la majes- 
tan Glockner-panoramon kun Grossglockner (3793 m), 

Johannesberg, Leiterkopten kaj laplej granda glaciejo de 
orientaj Alpoj « Pasterze » De Altaĵo Francisko Josefo ni 
venos al Guttal-ponto kaj atingos sur la meza parto de la 
vojo, riĉa je belegaj altmontaj scenaĵoj, trans Hochtor, 
Fuscher Torl. Apud la norda parto de la 310 m longa Hochtor- 
tunelo la ŝoseo atingas la plej altan punkton je 2506 m. 
Preter vastaj alpoherbejoj la aŭtobuso nin venigos al Fer- 
leiten (denove en la lando Salcburgo) Fusch kaj al Zell 
belega urbo ĉe la samnoma lago. 

En Zell (am See) ni tagmanĝos kaj la samideanoj, kiuj 
deziras hejmemveturi, atingos posttagmeze rapidvagonaron 
al la okcidento. La aliaj daŭrigos la veturadon per aŭtobuso 
trans Lofer-Berchlesgaden en Bavarujo al Salcburgo, kie ili 
alvenos vespere kaj povos de tie veturi norden. 

Se vi derizos viziti kelkajn lokojn — ne per nia Tra Aŭstrio 
— sed per fervojo. vi ricevos ankaŭ rabaton. Eluzu ĉi tiun 
okazon kaj pasigu vian libertempon en Aŭstrio, Ni sendos al 
vi ĉiuj informojn kaj gvidilojn pri somer refreŝiĝlokoj en 
Aŭstrio, kie vi malmultekoste ĉu ĉe lagoj, en urboj aŭ sur la 
montoj povos ripozi ! 


La prezoj por la ekskursoj : 

Mallongigoj: N = tranoktiĝo, M matenmanĝo laŭ 
Viena maniero (kafo aŭ teo kun butero aŭ konfitaĵo, ovo, 
pano), T tagmanĝo (supo, viando kun du legomaĵoj, 
kukaĵo, pano), L lunĉo (bulko kun butero kaj ŝinko aŭ 
fromaĝo laŭ elekto), K antaŭvespera bonega kafo kun 
bulko, V = vespermanĝo (diversmaniera, sed almenaŭ 1 
viandaĵo kun legomo kaj deserto, pano). La viandon oni 
povas elekti. Trinkmono enhavata en la prezo. Vi nur pagos 
por apartaj servoj en la noktigejoj kaj por apartaj mendoj 
en la manĝejoj kiel trinkaĵoj ktp. — Ĉiuj manĝoj estas 
komunaj. Por vegetaranoj : Laŭ mendo (jam ĉe sinanonco) 
ili ricevos apartan abundan senviandan menuon. — Por 
alkohol-kontraŭuloj : Vi povos partopreni en ĉiuj aranĝoj, 
ne trinkante alkoholaĵojn. Oni donos al vi ankaŭ mineralan 
aŭ ordinaran klaran akvon, kiu speciale en Vieno estas 
bonega kaj freŝa. 

Ekskurso A: 5.-8. kaj daŭrigo 15.-18. aŭg. Salzburg 
(2 N, 2? M, K, T, V), rondveturado per aŭtobusoj, rigardo de 
la ĉambraro kaj la mondfamaj akvo-artaĵoj en kastelo 
Hellbrunn kaj de urbo Salzburg, de fortikaĵo Hohensalzburg, 
aparta « hejmeca vespero » en Stiglbräu ; veturado per aŭto- 
busoj trans Gaisberg-Salzkammergut (L) -Gmunden (T) 
-Linz (V, N, M) kun aparta Prezentado en Landa Teatro — 
abatejo Melk (L) kun vizitado de la ĉambraro kaj fama 
preĝejo — St. Pölten (T) -Wien (komenco de la kongreso). 
— Post la Kongreso, la 15. de aŭg. posttagmeze la Ekskurso 
A estos daŭrigala per aŭtobuso al Semmering-Graz (V, N, 
M, T) kun aparta aranĝo de « Hejmeca Vespero en Stirio », 
rigardo de la urbo. Daŭrigado al Pack-Klagenfurl (V, N, 
M, L) kun aparta Prezentado en Jubilea Urboteatro-Worther- 
see-Villach-Spittal (T) -Lienz (V, N, M, L) eventuale al 
Heiligen-blut aŭ Glocknerhaus (tiam V, N, M, L) Franz 
Josefshöhe-Fuscher Törl-Zell am See (T). Ĉi tie fino por la 
okcident-uloj aŭ daŭrigo al Salzburg trans Lofer-Berch- 
tesgaden. 

Daŭro kaj prezo : 5.-8. kaj 15.-18. aŭg. (aŭ por la nur de 
Vieno partoprenantoj de 15.-21. aŭg. 1936) veturado, voj- 
imposto sur Gaisberg kaj Grossglockner, abundaj manĝoj, 
bonaj noktigejoj, vizitadoj ktp., trinkmono ĉie enkalkulata, 
en bona hotelo sv. frk. 109.—, kaj en tre bona sv. frk. 115.—. 

Ekskurso B: 7-taga restado en Vieno kun ĉiuj ekskursoj 
kaj aranĝoj, ne enhavataj en la Kongreskotizo. 8. posttagmez- 


La Monto «Grossglockner» en la altalpoj 


15. de aŭg. 1936: 7 N kun M, 6 T, 6 V, ekskurso D (aŭ 
E laŭ deziro), F, G aŭ H kaj I, en civile bona hot. sv. frk. 58. 
en tre bona 130.— kaj por 300 malbonvalutuloj en komunaj 
ĉambroj kun simpla matenmanĝo (bona kafo kaj bulko) 
nur 30.—. La manĝoj por ĉiuj kategorioj estas la samaj. 
Vegelaranoj ricevos senviandan bonegan menuon. 

En unuarangaj hoteloj iomete pli. 

Ekskurso D: 


Ekskurso E: 


Schönbrunn sv. frk. 1,60. 

Klosterneuburg sv. frk. 2.65. 

Ekskurso F: 5.30. 

Ekskurso G: 

Ekskurso H: 

Ekskurso 1 
frk. 2.10. 

Ekskurso K: Al Rax kaj Semmering (L, T, V), per aŭto- 
buso, dufoja veturado per kablofervojo sv. frk. 17.—. 

Ekskurso L: Per trajno kaj dentrada fervojo al Schnee- 
berg (L, T, V) sv. frk. 18.25. 

Ekskurso M: Per aŭtobuso Mödling-Heiligenkreuz-Baden 
(Iu, “E, V) Sv. EK 1.70. 

Ekskurso N: Per vagonaro al Melk surŝipe tra Wachau 
al Vieno (L, T, V) sv. frk. 6.50. 

Ekskurso O: Per aŭtobuso al Fisenstadi-Forchlenstein-Wr. 
Neustadt (L, T, V) sv. frk. 9.—. 


Kahlenberg- Grinzing sv. frk. 
Sur Danubo sv. frk. 1.20. 
Prater kun amuzoj sv. frk. 1.—. 


Rondveturado tra Vieno per aŭtobuso. sv. 


LKK de la 28-a Universala Kongreso de Esperanto 


Direktu viajn libro-mendojn al la 


Libroservo de U.E.A. 1, Tour de l'Ile, Genève (Svisl.) 
Livero je original-prezoj 

Universala Esperanto-Asocio 


Ekstera Laboro — Propagando en 1934-35 


Oni kredas ĝenerale, ke la Centra Oficejo de UEA estas 
nura administracio. Ne mirigas nin pro tio la kelkfoja deman- 
do, de iuj ne-informitoj : « Kion vi fakte faras dum la tuta 
tago krom la registrado de membroj ? » La administrado 
efektive reprezentas ampleksan parton de la laboro de 
VC.O. Kiu ajn laŭcela organizo funkciigas tute logike tek- 
nikan aparaton, dependan de ĝia karaktero kaj necesa por la 
laboro mem. Okaze de la dissolviĝo de la iama « Internacia 
Centra Komitato de la Esperanto-Movado post la « Inter- 
konsento de Kolonjo » la taskoj de tiu ĉi institucio transiris 
al la Sekcio de Eksteraj Aferoj de UEA. UEA do regule 
okupas sin pri la iama kampo de PICK. Ties fruktedona 
laboro dum preskaŭ 10 jaroj estas konata. La oficiala 
dokumentaro (Verda Serio) donas abundajn informojn pri 
tio. Bedaŭrinde nur malmultaj esperantistoj konas la 
raportojn. Post la reorganizo, decidita en Stokholmo, ne 
plu ekzistas la sekcioj de UEA. Antaŭe 1 direktoro kaj 1 
helpsekretariino estis plene okupitaj nur pri la propagando 
Hodiaŭ la sola direktoro de la asocio zorgas en la Centra 
Oficejo tiel pri la administra, kiel pri la propaganda kampoj. 

Estus erare kredi, ke la propagando estis lasita flanke en 
1935. Tute kontraŭe ! Pro tio ni publikigas en «Esperanto» 
eltiron el la 43-paĝa jar-raporto de la direktoro de UEA al la 
27-a Universala Kongreso de Esperanto en Romo. La 
kompleta raporto estos trovebla en la oficiala dokumentaro, 
kies eldono pri la Dudeksepa aperos post ne longe kaj 
estos mendebla pere de la libroservo de UEA. 


Ekster-Eŭropo 
AFRIKO 
Alĝerio. — Ni vivtenis kontakton kun div. membroj 
UEA en 1934 havis 5 delegitojn. 
Angolo. — Korespondo kun nia malnova membro S-ro 


A. Ferreira da Silveo en Lobito, montris, ke li ankoraŭ 
fidele reprezentas nian aferon. 

Egiplo. — La movado estis malfavore influita de la krizo. 
En Fayum, Kairo kaj Port-Said daŭradis nia propagando. 
El la korespondo rezultas, ke niaj amikoj fidele daŭradas. 
S-ro Tadros Migalli en Fayum eldonis sigelmarkojn por 
propagando de Esperanto en araba lingvo. 

Madagaskaro. — Niaj korespondantoj montris la malno- 
van fervoron. Ni ankoraŭ serĉas eblecon pri aperigo de la 
malgaŝa ŝlosilo de Esperanto. 

Al pluraj indiĝenaj interesitoj pri Esperanto ni sendis 
prop. materialon kaj informojn. 

Madeiro. — Ni povis varbi kelkajn novajn membrojn 
en tiu ĉi insulo. La grupo en Funchal agadas tre sukcese. 

Nigero (franca Okcidenta Afriko). — Ni korespondis kun 
nova samideano, S-ro Lichtenberger, subĉefo de divizio, kiu 
estis delegito, sed jam devis forlasi la kolonion por iri al 
ĝis nun nekonata celo. 

Sudafriko. — Fine eliris ĉe la Centra Librejo en Hago 
la sudafrika (kabholanda) ŝlosilo kiel baza helpilo por nia 
propagando en la Sudafrika Unio. Ni esploros eblecojn pri 
interesigo de propagando. 


Sudano egipla. — Ni ne ricevis informojn pri la samideana- 
ro en Atbara, tre malhelpita de la krizo. 

Tanganjiko (Ugando-Kenjo-Tanganjiko). — Nia delegito, 
en Dodoma, S-ro John Williamson, nun en Mazeras (Kenjo), 
sekve de ofta lokŝanĝo pro misia organizo ne povis labori 
sisteme. El liaj respondoj ni vidas, ke li daŭrigas la propa- 
gandon precipe inter edukitaj indiĝenoj. Bedaŭrinde la 
speciala situacio de nia laboro ne ebligis al ni ĝis nun, solvi 
la demandon pri aperigo de la prespreta suahila ŝlosilo. 
Ni daŭrigas nian klopodon. 

Togo franca. — Sub la gvidado de nia samideano, S-ro 
Seth Anomah ĉe la Bremena misio en Lome, kaj helpita de 
S-ro Deodat Ignacio Quist en Palima, kolektiĝas interesita 
nombro da esperantistoj en tiu ĉi kolonio. Ni korespondis 
pri detaloj por finpretigo de manuskripto de ŝlosilo en evea 
lingvo. 

S. Tomas-insulo (Port. Gvineo). — Ankaŭ de nia malnova 
samideano M. M. Pina ni ne ricevis novaĵojn. 

Ni reprenas regule la rilatojn kun membroj kaj delegitoj 
en aliaj landoj de tiu ĉi granda kontinento. 


AZIO 


Brila Nord-Borneo. — S-ro R. J. Vaughan en Sandakan 
konstante propagandas laŭ la eblecoj. Al li ni dankas plur- 
ajn novajn rilatojn kiel sekvon de lia agado. 

Cipro. — Ni korespondis kun nia delegito, S-ro A. G. 
Joannidis en Limassol. Dank'al klopodo kaj la helpo de 
nia brita samideano, S-ro Lechmere-Oertel, dumtempe en la 
insulo Cipro, propagando povis esti farata en la gazetaro. 
Bedaŭrinde la politikaj okazintaĵoj malfavoris ĉiun aktive- 
con, 

Fed. Malajo-Ŝtatoj. — Niaj rilatoj estis vivtenitaj kun 
S-ro Hŭan Ĉirkŭano en Kuala Selangor, same kun S-roj 
Kou Hoŭĉio kaj Lusy Yong en Kuala Lumpur. 

Hindujo brita. — Nur kontakto kun izoluloj 
starigata. 


povis esti 


S-ro Sajed Ali Multani en Calcutta, finverkis la manu- 
skripton de hindustana (urdua) ŝlosilo en araba skribo, kies 
kopion li submetis al ni. Necesus helpo de kompetenta kaj 
komprenema eŭropano por solvi teknikajn kaj financajn 
detalojn. Nia delegito en Bombay, S-ro A. K. Divekar 
propagandis Esperanton en la unua Bombaja Ekspozicio. 

Travankoro. — Ni interŝanĝis novaĵojn kun nia fervora 
hinda samideano Frato Henry Joseph, monaĥo de la Kar- 
melita Misio en Kozhancheri, aparte aktiva en la katolika 
movado. s 

Hindujo nederlanda. — Ni regule interrilatis kun div. 
delegitoj kaj membroj, kiuj montris sufiĉan viglecon de la 
propagando en la insularo. Nia ĉefa kunlaboranto, S-ro Liem 
Tjong Hie en Semarang (Javo) bedaŭrinde pro nerv-malsano, 
sekve de trostreĉo, devis haltigi sian agadon dum certa 
tempo. Dank’ al nia vojaĝanta delegito, S-ro Hadzi Musta- 
pha Raden (nuntempe en Aŭstrio) la malaja gazetaro estis 
provizita per vico da longaj propagandaj kaj aliaj artikoloj 
kun informa mencio de Esperanto. 

en Ŝanghajo, de kie respondo estas malfacile havebla. 
Ŝajnas, ke la politikaj cirkonstancoj malhelpas la agadon. 
Ni korespondis kun izolaj samideanoj en la lando. 


Indo-Ĥinujo. —— Pro la modela helpo, kiun SFPE donas 
regule al la esperantistoj en Anamo kaj Tonkino, la movado 
estas tre vigla. Ni interŝanĝis korespondaĵojn kun pluraj 
aktivuloj, sed pro sufiĉa forteco de la movado nia interveno 
estas malpli ofte necesa. 

Irano (Persujo). — Ni kontaktis kun pluraj samideanoj 
en Irano. Politikaj kaŭzoj kaj sekvoj de la krizoj haltigis 
la movadon jam de pli ol 2 jaroj. Kaj nia propra situacio 
ne permesas al ni, helpi pli intense. Mankas landa organizo 
aŭ almenaŭ labor-alianco de la izolaj aktivuloj. Ni havis 
en 1934 5 delegitojn. 

Japanujo. — Niaj rilatoj okazis ĉefe kun la Japana Espe- 
ranto-Instituto kaj kun aro da aliaj aktivuloj. Mankas 
spaco por doni detalan priskribon de la situacio de Esperanto 
en tiu ĉi lando. Estas resume nur direble, ke ĝuste Japanujo 
donas al ni la plej bonan ekzemplon de praktika aplikado 
de Esperanto, precipe en la teknika kaj scienca kampoj. 
Estus nur dezirinde, ke la movado laŭ organizo vidpunkto 
estu pli forte koncentrata ĉirkaŭ la agema Japana Instituto. 
Ankaŭ la gazetara problemo tie estas akuta. Apud la bonega 
organo de la Japana Instituto aperas tro da negravaj 
gazetetoj kaj folietoj. Modelan laboron en sia sfero faras la 
tre lerte redaktita kaj ampleksa revuo « Oomoto Internacia ». 

Ni devas ankoraŭ laŭde mencii la rimarkindan lingvan 
laboron de la japanaj samideanoj, i.a. la aperigon de l’ Nova 
Vortaro Japana-Esperanta. Ĝi enhavas ĉ. 100.000 liniojn 
kun 70.000 esp. vortoj. La kompilado daŭris 9 jarojn, la 
kompostado 4 jarojn. 

Manĉurio. — Ni korespondis kun nia delegito, S-ro P. 
Pavlov en Ĥarbin, kiu estas konstanta servanto por nia 
afero. Li informis nin pri agado de pluraj esperantistoj 
tra la lando. Ĉi tiuj bedaŭrinde ne havas rilatojn kun ni. 

Mongolio. — Dumtempe ni ne havas novaĵojn pri niaj 
izolaj samideanoj tie. Niaj lastaj leteroj ne estis responditaj. 
Laŭ nia sperto la kontakto restariĝos denove. Nia ĉefa 
korespondanto, S-ro Prof. Junŝebu Rinĉino en Ulan-Bator- 
Ĥoto, pro sciencaj esploroj en la lando ofte estas for de 
sia konstanta restadejo dum sufiĉa tempo. 

Ni klopodis starigi utilan kunlaboron inter li kaj S-ro 
K. Miyamoto, studento ĉe la fremdlingva Kolegio en Osaka 
(Japanujo), verkinto de manuskripto de ŝlosilo en mongola 
lingvo. Parto de ĝi estis konigita al ni kopie. La raportanto, 
jam kiel direktoro de ICK, klopodis pri aperigo de tia helpilo 
por mongoloj. 


Saravako. — La propagando de mia fervora delegito, 
S-ro R. F. Vaughan en Sandakan (Brita Nord-Borneo) 


atingis interesitojn en la ŝtato Saravako. Ni plezure skribis 
al S-ro Huang Jou Khai en Kerching, kiu montriĝis kiel 
perfekta esperantisto. Lia edzino kaj kelkaj amikoj parto- 
prenos kurson de li organizitan. 

Sellementoj. — S-ro Jan Ĉau Uŭ en Kuala Sungai Bahur 
laboras regule, kiel ni konkludas el la korespondaĵoj ricevitaj. 
Ni havas delegiton en Singapore. 

Sovel-Azio. — Ni regule ricevis petojn pri informoj, 
propaganda materialo, korespondo, abono al « Esperanto » 
el la plej diversaj ŝtatoj de la Sovet-Unio. La skribaj rilatoj 
estas utilaj por montri la vastecon de nia reto de korespon- 
dantoj. 


(Mez- kaj Sud-Ameriko) 


Argentino. — La Argentina Esperanto-Asocio denove 
laboras regule. Precipe la gazetara propagando vigliĝis. 
Pro ekonomiaj kaŭzoj la nombro de UEA-anoj estas tre 
malgranda. AEA bedaŭrinde ankoraŭ ne aliĝis al la « Inter- 
konsento de Kolonjo ». Ni havas 15 delegitojn, 

Bermuda insularo. Ni konatiĝis kun du samideanoj, 
S-ro Richard North en Southampton East kaj S-ro J. 
Shanks en Spanish Point. 

Brazilo. — Jam en la lastjara raporto ni povis informi 
pri la vigleco de la movado en tiu ĉi lando. Niaj rilatoj kun 
la Brazila Ligo estis tre regulaj. Koncerne la aligon de 
membroj al UEA la Ligo bedaŭrinde troviĝas en malfavora 
situacio pro la sentebla falo de la brazila valuto. 

Aparte notinda el la Liga laboro estas la ampleksa gaze- 
tara propagando, la aktiveco ĉe la radio-stacioj, la poŝto 
kaj la foiro de Rio-de-Janeiro. Ni havas 10 delegitojn. 

Ĉilo. — S-ro Luis E. Sepŭlveda Cuadra, L.K., interŝanĝis 
leterojn kun ni. La laboro de diversaj izoluloj ne elstarigas 
aparte gravan iniciaton. 

Honduraso. — Ni ne ricevis aktualajn novaĵojn pri la 
agado de nia pioniro, D-ro Pompilio Romero en Olanchita. 
Bedaŭrinde nia delegito en La Ceiba, S-ro Jagoda, trans- 
loĝiĝis al Nov-Jorko. La samideanoj per tio perdis ĉiaman 
instiganton. 


Meksiko. — Kvin delegitoj tie reprezentas nian asocion. 

Peruo. — Ni havis nur korespondadon kun nia jama 
korespondanto, S-ro J. Nuñez en Bambamarca. 

Trinidado. — Nia longjara batalanto, S-ro Pastro W. 


Broens, delegito en Tunapuna, regule propagandas por 
nia afero, precipe en la angla gazetaro de Brita Okcidenta 
Hindujo. 

Urugvajo. — Pri la movado en Urugvajo nur malmultajn 
novaĵojn ni ricevis. La laboro en la preskaŭ nur unulingva 
Sud-Amerika kontinento estas malfacila, ĉar la neceso de 
helplingvo ne sentiĝas. El individuaj korespondaĵoj ni 
ĉerpis, ke la loka laboro ĉie iras regule. En 1934 ni havis 
10 delegitojn en la lando. 

Virgulinaj insuloj. — Ni starigis rilatojn kun izola sami- 
deano, S-ro J. A. Swinson en St. Thomas, Ni esperas envicigi 
lin en nian delegitaron. 

Ni klopodas konstante pri restarigo de rilatoj kun izolaj 
samideanoj en tuta suda kaj centra Ameriko. La laboro 
postulas tempon kaj apartan paciencon, 


NORDAMERIKO 


En Usono, EANA, laŭ impreso el « Amerika Esperantisto » 
agadas en grandaj ekonomiaj malfacilaĵoj. 

Nia iama mondvojaĝanto, S-ro Jos. R. Scherer, Los 
Angeles, traveturas la tutan landon per aŭtomobilo kiel 
prelegisto, uzante ĉiun eblecon de propagando por Esperanto. 
Senditaj gazet-eltranĉaĵoj montris al ni la efikon. 

Ni korespondis kun izolaj samideanoj. 

UEA havas delegitojn en rondcifere 100 urboj de Usono 
kaj Kanado. 


AŬSTRALIO KAJ OCEANIO 


Precipe kun la samideanoj en Novzelando okazis inter- 
ŝango de leteroj. De la esperantistoj en la Filipinoj neniuj 

novaĵoj estas ricevitaj, same ne de la Havaja insularo. De nia 
delegito en Papuo, D-ro Williams, Samarai, ni ricevis du 
adresojn de esperantistoj, ĝis nun ne konataj al ni. En 
Tahito novan delegiton ni varbis en la persono de S-ro 
Advokato G. Capro en Papetee. 

Tiuj ĉi linioj donas nur supraĵan impreson pri la vasteco 
kaj amplekso de nia ekstereŭropa agadkampo. En tempoj 
pli favoraj, pli trankvilaj, niaj iniciatoj povis atingi pli 
grandan efikon. Kreskanta pliboniĝo de la stato de nia 
asocio — kiu senŝarĝigos nin de aro da flankaj zorgoj — 
ebligos al ni, pliintensigi nian klopodon, plivastigi nian 
rilataron ekstereŭropan. 

Estus ideale, se tiun ĉi nuran superrigardon anstataŭus 
konciza raporto de la landaj asocioj aŭ de raportanto por 
ĉiu lando, kie ne ekzistas tia organizo. Delonge ni akcelas 
tion. Por efektivigi la ideon ne sufiĉas la nun plej parte 
atingita organiza unueco, sed ankaŭ pleja adapto al la 
Centra Organizo rilate la internan teknikan organizon. 


Malgrandaj ŝtaloj k.a. 

Laŭeble ni serĉis okazon, vigligi la intereson pri Esperanto 
en la malgrandaj ŝtatoj en Eŭropo, kiuj montriĝis kiel 
fruktodonaj kampoj. 

Ni ankoraŭ ne sukcesis varbi delegitojn en Andoro. 
S-ro J. Pujol-Huguet en S. Julia de Loria, malkovrita de 
ni kiel esperantisto okaze de restado en tiu ĉi izolita respu- 
bliko, ne povis akcepti la delegitecon gis nun. Pro profesiaj 
kondiĉoj li estas for de la lando en somero. Aliaj kandidatoj 
ĝis nun ne scias sufiĉe nian lingvon. 

Liĥlenstejno. — UEA estas reprezentita de 1 delegito en 
Schaan. Okazo de mallonga libertempo ni sukcesis kunigi 
kelkpersonan grupon de lernantoj, speciale interesitaj per 
la turisma propagando pri Liĥtenstejno kaj la korespondaĵoj 
ricevitaj tiurilate de div. institucioj. 

Luksemburgo. — UEA havas nur l delegiton. Je pli 
favora momento ni intensigos nian propagandon. 

Malto. — Per publikigo de artikoloj kaj ilustraĵoj, okaze 
de la Krozado de la Dudeksepa al Afriko, ni interesigis la 
turisman oficejon de la registaro. Ni trovis ĉiun helpon kaj 
intereson pri nia praktika iniciato. Per necesa surloka helpo 
al nia klopodado progreso certe estas atingebla. 

Ni povis korespondi kun izolita malta esperantisto, 
S-ro Josefo Antonio Abela en Hanrun. 

S. Marino. —Ni klopodis interesigi la aŭtoritatojn de 
tiu Ĉi respubliko pri Esperanto per aperigo de ĉefpaĝa 
ilustraĵo pri S. Marino. 

Monako. — Ni havas delegiton en Monte-Carlo. Ni jam 
povis raporti pri la fondo de Esperanto-grupo, kiu celas 
kunigi ĉiujn esperantistojn de la princlando. 


EŬROPO 
Pri nia propaganda laboro en Eŭropo ni raportas laŭ la 
agadkampoj. 
Blinduloj 
Dum la kongreso de Stokholmo okazis samtempe la kon- 
greso de la Universala Asocio de Blindul-Organizaĵoj Espe- 
rantistaj. Interkonsente kun ni la LKK donis ĉiun helpon 
al la blinduloj. Ankaŭ por Romo ĉio estas farita por faciligi 
la aranĝojn de UABE. 


Ekspozicioj 
La Universala kaj Internacia Ekspozicio de Bruselo en 


1935 eldonis prospekton en Esperanto. Ni disvastigis ĝin 
per niaj korespondaĵoj. 


La Ekspozicio « Flora » en Harlemo, de 1935, aperigis 
faldprospekton en Esperanto. Ĝi aldonigis ĝin al nia organo 
« Esperanto », en kiu ni publikigis apartan artikolon pri 
tiu ĉi aranĝo. 

Fervojo 

La Nederlanda Esp. Societo « LEEN » (simile kiel la 
Ĉeĥoslovaka Asocio Esperantista en 1934) atingis permeson 
de la Nederlanda fervojaro, fiksi en ĉiuj stacidomoj afiŝon 
(unuforme fabrikitan) kun indiko pri la loka Esp. Informejo 
resp. la delegito de UEA. 

La Nederlanda Štata Fervojaro aperigis luksan fald- 
prospekton kun ilustraĵoj pri Nederlando, geografia karto 
kaj klarigoj pri siaj turist-biletoj. 

Foiroj 

Daŭrigis eldoni presaĵojn en Esperanto la foiro de Buda- 
pest, Lyon, Paris, Marseille kaj Reichenberg. Ni distribuis 
kvanton da ili per niaj korespondaĵoj. Estas entreprenitaj 
paŝoj por revivigi la intereson de la foiro de Vieno kaj de la 
italaj foiroj. Niaj brazilaj amikoj sukcese aranĝis Esperanto- 
standon en la foiro de Rio de Janeiro. Krom tio ili atingis 
uzon de oficiala reklam-stampo de la brazila poŝto kun la 
teksto en Esperanto « Internacia Specimena Foiro, Rio de 
Janeiro, Turisma Urbo». Ĝi estis presita sur milojn da 
ekspeditaj poŝtaĵoj el la brazila ĉefurbo. 

Guazelara propagando 

Al ĉi tiu raporto estas aldonita resumo pri la limigita 
funkciado de la « Internacia Gazetara Komisiono » (komi- 
siita de UEA) de ĝia prezidanto, S-ro Georges Avril. Ni 
bedaŭras konstati, ke la celkonscia klopodo de nia fervora 
kaj agema kunlaboranto ne trovas la atenton, kiun ĉi tiu 
meritas. Estas vero, ke la cirkonstancoj kaj manieroj de 
gazetara propagando estas malsamaj en la div. landoj. 
Sed estus dezirinde, ke la regule funkciantaj gazetar- 
servoj de la landaj asocioj havu regulan informan kontakton 
kun la Gazetara Komisiono. Tiamaniere restos eble almenaŭ 
starigi statistikon por informo al la esp. publiko pri tiu 
ĉi tre grava kampo de propagando. 

Internaciaj asocioj 

Ni zorgis, de longe, ke almenaŭ unufoje jare nia propa- 
gando atingu la internaciajn asociojn kaj instituciojn. Tiel 
ni denove forsendis al ili en junio-komenco ĉ. 375 invitojn 
por reprezentigo en la Dudeksepa en Romo. 


Juro 


S-ro D-ro Fr. Francke en Munĥeno ellaboris ampleksan 
kolekton da juraj esprimoj kaj difinoj en Esperanto ; 
ili estas kvazaŭ komplemento al la ekzistanta Vortaro de 
Juro (germana-esperanta) de D-ro Liebeck-Berlino. Ni klo- 
podis pri helpo al tiuj ĉi grava laboro kaj mem prijuĝis ĝin 
laŭ komprenebleco por ne-germanlingvanoj. 


Ĉi tiu estas la lasta 
numero de la nuna jarkolekto 
de “Esperanto ”. 


Certigu al vi la liveradon 
por 1936 per tuja realiĝo 
al UEA ! 

[Ta Tr p Je E TEO ECEN AN 
Profesoro Charles RICHET t 


Meze de decembro mortis en Parizo Prof. Charles Richet, 
unu el la plej grandaj scienculoj de Francujo, en aĝo de 
85 jaroj. Li estis fiziologo kaj okupiĝis pri plej diversaj 
sciencaj kampoj. Kiel profesoro de Pmedicina fakultato en 
Parizo li fariĝis membro de la franca Akademio de la 
Medicino. En 1914 li fariĝis membro de la Scienca Akademio. 
Li publikigis senfinan nombron da sciencaj verkoj. Longa- 
tempe li direktis la grandan francan organon «Scienca 
Revuo ». En 1913 li ricevis la Nobel-premion por Medicino. 

Li estis pioniro de la aerveturo kaj subtenanto de altaj 
idealaj celoj. Kiel apostolo de l'pacifismo li partoprenis en 
ĉiuj klopodoj por la interkomprenado de la homaro. Ne 
mirige do estas, ke li fariĝis adepto de la internacia hel- 
plingvo kaj varma amiko de Esperanto. En verkoj kaj arti- 
koloj li defendis Esperanton. Du el liaj verkoj estas traduk- 
itaj en Esperanton. 

Nia movado perdas en li efektivan pioniron, al kies 
eminenteco ni ŝuldas tiom da favoro por Esperanto en ĉiuj 
sciencaj kaj intelektaj rondoj en Francujo. 


Honoron al lia memoro. Li ripozu en paco. 

Tra la Libraro 


Pro konstanta manko de loko, ni povas nur nun publi- 
kigi la finon de la ĉiam leginda libro-revuo de nia ŝatata 


kunlaboranto, sro. Prof. G. Stroele, Neuchâtel. 


Jen eldonaĵo de VMoraviaj Esperantaj Pioniroj, al 
kiuj ni ŝuldas jam rimarkinde elektitajn kaj tradukitajn 
verkojn; ĉi foje estas: Du NOVELOJ, de du nuntempaj 
moraviaj aŭtorinoj; ilin virina sorto kaj psikologio prio- 
kupas kaj kompreneble virinoj estas la heroinoj, same kiel 
cetere la tradukintinoj, Genutrantoj, de Jiri Sumin, pentras 
malriĉegan medion en kiu infano devige ŝtelas por nutri 
sin kaj siajn familianojn. Ploriga, kun tamen fajreroj de 
humoro, tiu tragika falado de senkulpulo en la socian abis- 
mon; kaj samtempe akra akuzo kontraŭ civilizo, kiu tian 
nemezureblan mizeron toleras. Mariĉka danculino, de 
Ruzena Svobodova, estas kampara idilio, ĉe arbaristoj, kiu 
ankaŭ tragike finiĝas, kaj estas vivkolore pentrita. La du 
noveloj, en eleganta bindita libreto estas perfekte tradukitaj 
kaj liveras interesan specimenon pri nuntempa ĉeĥlingva 
literaturo. 

Ankaŭ el du noveloj konsistas la verko de F. Karinthy, 
tre lerte tradukita de L. Totsche : VOJAĜO EN FAREMIDON 
KAJ Du Ŝipoj; ĉi tiuj ne estas realistaj romanetoj, kiel la 
antaŭaj, sed fabelecaj mirrakontoj. La unua raportas pri 
nova vojaĝo de Gulliver, kiu vizitinte landojn de gigantoj 
aŭ liliputanoj nun alvenas al tiu de l'muziko. La evento 
okazas en 1914 ; la heroo estas kirurgo sur ŝipo dum la milito ; 
dum la ŝippereo post bombesplodo li saviĝas per hidroplano 
el kiu fremda aviadilo lin kaptas kaj transportas en la muzik- 
landon. Tie vivas maŝino-homoj kaj kreskas homarboj. 
La loĝantoj multe superas la teranojn ; ili parolas per muzik- 
sonoj kaj por ili la vivo sur la tero estas nur malsano, ni 
mem speco de parazitoj, kies unu ili do kaptis por observi. 
La amuza fantaziaĵo estas plena je spritaj rimarkoj, paradok- 
saj veraĵoj kaj estas kvazaŭ misformiga ironia spegulaĵo 
de nia mondo. Pri la milito, jen opinioj : « Nenio evoluigas 
tiom la belegan sciencon de kirurgio, kiel tiu-ci moderna 
milito, kiu, per siaj sennombraj armiloj, maŝinpafiloj, grenadil- 
oj, vaporhaŭbizoj, bomboj krevantaj en aero, pintigitaj 
kugloj, venenitaj sagoj, liveras ĉiam pli kaj pli interesajn 
kaj ĉiam pli novajn kazojn por la edifo de la lernema kirurgo... 
Antaŭ mi venis japana soldato kiu freneziĝis sur la batal- 
kampo : li havis la fiksan ideon, ke li scias kial li batalas. » 
Pri arto : « La homoj atingis, ke ili jam donis dekmiloble pli 
multe por pentraĵo prezentanta nudan virinon, ol por la 
virino, kiu servis modele al la pentristo.» Pri scienco: 
« ... seriozan naturscienculon en la starigo de liaj teorioj ne 
povas influi tia bagatelo, kiel ekzemple fakto au fenomeno 
rekte kontraŭanta la teorion ». Pri filozofoj kaj metafizi- 
kistoj : « Min surprizas nur, ke vi nomis plej grandaj pensuloj 
de l'homaro ĝuste tiujn malsanajn mensojn, kiuj freneziĝis 
pri si mem ». 

La dua novelo estas, laŭ tiuj antikvaj aŭ renesancaj 
dialogoj inter mortintoj, konversacio poezia kaj filozofia 
inter Kolumbo kaj Sinesius, inter la eltrovonto de Ameriko 
kaj la alĥemisto, kiu fariĝas disputo inter la estonteco kaj la 
estinteco, inter la realo kaj la revo, inter la scienco kaj la 
superstiĉo, inter la fakto kaj la imago. En tiu idebatalo 
neniu venkas ; se la realeco pravigas la unuan, la dua fuĝas 
en songĝmondon, kie nenio plu lin vundas. Ambaŭ noveloj 
estas tre antentindaj, originaltemaj belliteraturaĵoj; ĉu ne 
rave la vortoj tiel diras pri la ŝipoj de Kolumbo : « De tri 

monatoj ili tranĉas la grizan tapiŝon de POceano, okcidenten, 
ĉiam okcidenten, kaj post la pufa paŭpo mistere kaj kun 
senindulga glateco kunkuras la elkirlita suko. » 

Specimenojn de japana dramarto ni trovas en la libro de 
Kan Kikuĉi : AMO DE TOOĴUUROO KAJ DU ALIAJ TEATRAĴOJ, 
tradukita de Joŝiŝi Ŝimomura. Prezentante la aŭtoron, 
verkinton modernan de romanoj, rakontoj, teatraĵoj, la tradu- 
kinto konstatas, ke Japanujo ne valortaksas sian literaturon, 
ĉar ekzemple neniu urbstrato postas nomon de fama verkisto. 
La unuakta tragedieto : Amo de Tooĵuuroo estas imagita 
okazaĵo pri vivinta aktoro. Rolonte kiel amaĵisto, Too ne 
kapablas trovi gestojn kaj pozojn trafajn, ĝis kiam li 
tiucele amindumas aliulan edzinon. Sed tiel li atingas 
sukceson kaj entuziasmigas la rigardantaron. Okaĵi, kiu 
deklaris : «Eĉ se trompe, ricevi la amon de Sinjoro Too- 
juuroo estas la plej alta deziro de virina vivo », komprenas 
ke nur ludilo ŝi estis; ŝi mortigas sin en la teatraj kulisoj, 
kio ne ĝenas Too montri nenian emocion kaj daŭrigi la 
prezentadon. Pli bone ol venĝi, triakta dramo, laŭ antikva 
historio, montras serviston, kiu mortigas sian mastron, 
fariĝas bandito kaj krimadas, ĉio tio por komplezi kruelan 
amatinon ; fine li forlasas ŝin por pentofari borante tunelon 
kunigontan du valojn ; tiel oferinte li akiras la pardonon de 
lPvenĝdeva mastrofilo. Trie, La miraklo estas farso, kie 
junuloj senkredaj diversmaniere mokas la statuon de l Infe- 
rodio (strange ke ĉi tiu nomiĝas Emma) ĝis ŝajna miraklo de 
l'dio timigas la junulojn, kiuj sentas ĝin puno kaj konvertiĝas. 
Tiuj scenoj konigas al ni menson de fora popolo, kie nur 
viroj ludas sur teatro eĉ por la inaj roloj, kie por aktoro gesto, 
sintenado, kostumo pli gravas ol paroloj, kie virinoj restas 
obeemaj subuloj de siaj parencoj kaj edzoj, kie religio estas 
por multaj, eĉ por bonzoj, nur hipokrita profitemo. Malgraŭ 
vort-aŭ stilstrangaĵoj, komplikeco de l'propraj nomoj, 
iaj nekompreneblaj aludoj, la tri teatraĵoj, sed ĉefe la unua, 
pli impresa, estas interesaj dokumentoj laŭ literatura, laŭ 
popolanima vidpunktoj. 

Se vi ŝatas la humoraĵojn, provizu vin en : ĈU VI AUDIS 
TION ? de S. Grenkamp-Kornteld. La kovrilo montras al 
vi du gajulojn, fumantajn post abunda manĝo kaj rakontant- 
ajn, apogite al bilardo, spicitajn anekdotojn. La kolekto 
enhavas pli ol ducento da tiuj ŝercaĵoj, spritaĵoj, vortludoj. 
La kompilinto elektis bone, ĉar krom konataj, ankaŭ novaj 
enestas; neniam maldecaj, multaj vekas amuzan rideton 
aŭ laŭtan ridegon; ĉar la stilo tute taŭgas, oni ne povas 
postuli pli bonan tian ŝercaĵaron. 

Ni ĵus vidis Guliveron en Faremido; vi povas ankaŭ 
esperante nun legi la unuan parton de Vverko de Swift, 
la vojaĝon al Liliputlando en : LA VOJAĜOJ DE GULIVERO, 
traduko de Jos. A. de Roos. La angla originalo estas ja 
ĉiulingve tradukita. Oni rimarkos en la libro, ornamita per 
amuzaj desegnaĵoj, kelkajn korektindaĵojn, gramatikeraret- 
ojn, vortojn missence uzatajn, sufiksojn troajn aŭ mankajn, 
malgustajn verbtempojn aŭ modojn. Malgraŭ tiuj difektetoj, 
la traduko estas tute komprenebla, facile legebla ; ĝi plaĉos 
al la gejunuloj, eĉ al maturuloj. 

Kolekto da kvardek poezioj, originale verkitaj de Eŭgeno 
Miĥalski formas la libreton : KANTOJ DE L'AMO KAJ SOPIRO. 
La kovrilo estas modernarta, sed la versaĵoj estas la kutima 
rekantaĵo de junulo pri amo, naturo, espero kaj malespero, 
Prave la aŭtoro subtitolis ilin : poemoj de naiva juno. 
Korektaj kaj variritmaj, ili tamen ne aperigas unuagrandan 
stelon ĉe nia poezia firmamento; jam pluraj tiaj kolektoj 
aperis, kaj se ĉi tiu superas multajn el ili, ĝi tamen palas 
apud la vervo de niaj veraj poetoj. 


Alia poezispeco : PIRAMO KAJ TIZBEO, burleska unuakta 
teatraĵeto, aranĝita parodie laŭ epizodo en la Sonĝo de 
Somermeza Nokto de William George Adams. Sukcese 
ludita antaŭ anaro en Seattle, ĝi certe taŭgas por distri 
aliajn. La roluloj anoncas sin mem : 


« Leonon lre sovaĝan mi prezentas 
Kruele kaj laŭlege mugĝadante 

Kaj por forigi timon mi sciigas 

Mi estas simpla ĉarpentisto, kvankam 
Hodiaŭ oni min ja leonigas. » 


La moralo : 


« Kaj el la hislor}? vi saĝon liros: 
Ne amu forte, sed prefere ofte. » 


En la broŝuro : LA PROFETO, ni havas paĝojn el la hungara 
laborist-tendenca belliteraturo. La poezioj kaj prozaĵoj, 
bone tradukitaj el Hungaraj aŭtoroj, feliĉe estas pli literatur- 
aj ol esence proletaj. 

La libreto en formato de ŝlosiloj de Stjepan Miŝak : 
Kursa lernolibro por memlernantoj uzas ĉefe interparoladetojn 
kaj proverbojn ; ĉiuj vortpartoj estas disigataj per streketoj. 
Multe tro da diversaj eraroj difektas tiun etan presaĵon. 

Nova stenografia sistemo estas /spo, Inlernacia Steno- 
Pasigrafio de Fred. A. Haman. Ĝi fariĝu la dua skribo por 
ĉiuj, kiel Esperanto estas la dua lingvo por ĉiuj, diras la 
aŭtoro. La sistemo elektas la signojn el partoj de la literoj 
por ordinara skribo; per sinsekvaj mallongigoj oni vice 
uzas kvar gradojn: Prononca, Koresponda, Dikta kaj 
Raporta skriboj. Bazita sur fonetikaj leĝoj, tiu stenografio 
ŝajnas bone prilaborita, sed nur praktikinte ĝin, kio postulas 
longan laboron, oni povus juĝi, ĉu ĝi egalas aŭ superas aliajn. 

La : Karlludo Lexicon de Agiszo, de John Waddington, 
konsistas el ludkartoj luksaj en beleta ujo. Ili surhavas 
literojn, kaj ciferojn por poentoj, per kiuj ludantoj devas 
formi vortojn laŭ la reguloj de aparta libreto. Amuza, ekscita, 
interesa, diras la prospekto, instrua certe ankaŭ. La ven- 
danto malakceptas respondecon, se vi pro ĝi forgesas enlitiĝi. 


Alia kartludo : Znternacia frazludo, de Jakob Rosenberg. 
Sur la kartonetoj estas demandoj kaj respondaj frazoj, 
precipe aforismoj kaj proverboj, abocoe ordigitaj. Sed nenia 
rilato inter demandoj kaj respondoj, tiel ke oni ne komprenas 
kiel la ludo povas fariĝi interesa aŭ eĉ senca ; sed eble ĝuste 
tiu sensencaĵo estas la celo ? 

Ankoraŭ ne tre ofta estas tiu fakto, ke esperanta originala 
romano estas tradukata nacilingve. Tio okazis por la lasta 
granda verko de Baghy, kiu aperis germanlingve : Hurra 
für nichts, en traduko de Albert Mair. La tradukinto, en 
antaŭparolo, donas interesan biografion de Baghy kaj lerte 
karakterizas liajn verkojn. La burleska romano mem jam 
estis recenzita, kaj leginto certe memoras tiun strangan 
testamenton kaj ĝiajn ankoraŭ pli strangajn sekvojn ; sed 
sub tiu fantazia vualo, kiu tro kolora eĉ iom kaŝas la veran 
celon, la aŭtoro ŝovis sian malamon al socio adoranta la 
Oran Bovidon, sian admonon al pli homa vivo, siajn revojn 
al pli bela estonteco. La traduko en modernan germanan 
lingvon, kun novaj esprimoj, estas preciza kaj klara, bone 
adaptita al la enhavo, kaj la zorge eldonita dika libro, kun 


okultira kovrilo, solide impresas. 
G. 8. 

HUMORO DE L'MONDO 


(El la rakonta provizo de l'redaktoro) 


Bonvena optimismo 


Enkasiganto: Mi revenos morgaŭ matene kaj mi esperas, 
ke tiam vi havos sufiĉe da mono por pagi. 


Kliento: Faru tiel. 


Estas vere plezuro por mi revidi 
optimiston tian, kia vi estas. 


Kemio kaj Komerco 


Prof. de kemio: Kion vi povas diri al mi pri nitratoj ? 


Sludento: Jes... ili... la nitrat... akcioj estas momente pli 


malkaraj ol aliaj. 


INTERNACIA KORESPONDADO 
Tri vortoj kostas sv. Frk. 0.30 ( = 1 respondkupono). 


La nombro de vortoj ne estas limigita. Ĉiu el la mallongigoj, 
mulsupre indikitaj, valoras unu vorton. 


Mallongigoj : 


c.r: certe respondos. 
dez.: deziras. 

f-ino: fraŭlino. 

gaz.: gazeto. 

int$.: interŝanĝo. 


doj. 


Skara (Svedujo). 
S-ro Lars Noŭberg, Jirnvegen, 
L; EEL 


Sint Andries bij Brugge (Bel- 
gujo). 

S-ro André Deprez, 309 Gis- 
telsesteenweg; L., PI., pri ĉio. 


Brugge (Belgujo). 

S-ro Fernand Roose, studento, 
3 Oude Gentweg; L., PI., pri 
religio, politiko, folkloro, spe- 
ciale literaturo. 


Zeebrugge (Belgujo). 

S-ro Gerard De Vriendt, stu- 
dento, 24 Ploegstraat; L., PI., 
pri ĉio, precipe pri religio, 
politiko, literaturo. 

Sint Baafs bij Brugge (Belgujo). 
S-ro Rogier Hermans, studento, 
93 Gistelsesteenweg; L., PI pri 
politiko, religio, speciale pri 
popolkutimoj, historio. 


Brugge (Belgujo). 

S-ro Roger Meersseman, sub- 
trupestro, 22 Gappaardstraat ; 
deziras le korespondi kun skolt- 
estraroj de la diversaj landoj pri 
skoltismo kaj Esp. propagando 
ĉe skoltoj, 2° inter- ŝanġi PM., 
kun Aŭstralio kaj Afriko. 


Uh. Hradiste (Ĉeĥoslovakio). 
F-ino Ruzena Vilemová, ko- 
mercistino, dez. kor. L., PI; 
PM precipe kun ekstereŭropanoj. 
Makslathi (Finlando). 

S-ro V. Santamo, PM kun 
ekstereŭropaj landoj, c.r. 


k.ĉ.l.: kun ĉiuj lan- 


kor.: korespondi. 
L.: Letero, 
p.ĉ.d.: pai ĉiu temo. 


PI: poŝtkarto illus- 
trita. 
PK: poŝtkario. 
PM: poŝtmarko. 
| s-ino : sinjorino. 
s-ro : sinjoro. 


Montargis (Loiret-Francujo). 
S-ro Guillot, 66 rue Sirène, intŝ. 
PM., PK., kun eksterlandanoj. 
C.r. 


Funchal (Madeiro). 

S-ro M. M. Lourenĉo de Gouveia, 
Apartado 75, dez. intŝ. fotojn, 
gaz. kaj L., kĉl. Kor. ankaŭ 
portugale, france, angle, germa- 
ne. 


Ialta (Krimeo-USSR.). 
Kuracistoj dez. havi korespon- 
dadon kun svisaj kuracistoj pri 
tuberkuloz-problemoj. Adreso : 
S-ino R. Sagalĉik, Proletarskaja 
3. 


Berck-Plage (Pas-de-Calais, Fran- 


cujo). 
S-ro Lemaire, apotekisto, rue 
Aristide Danvins, dez. intŝ. 
PM. 


Villeurbane (Rhone-Francujo). 
S-ino Jeanne Magaud, b rue 
Guillotte, dez. kor. L, PI, k.ĉ.l. 
GT 


Budapest (Hungarujo). 

D-ro Karoly Paszty, VII Dam- 
janich-u 18, intŝ. PM laŭ Michel 
1936. 


ZnaiN (Ĉeĥoslovakio). 

S-ro farm. Francisko Hofert, 
Ĵurnalisto, Otakarova ul. 2, 
dez. korespondadon ĉie pri div. 
temoj. 


SI 


krioj ej la operoj « CARMEN » kaj « RIGOLETTO » 
kantitaj en ESPERANTO de famaj 
operkantistoj estas aŭdeblaj per la 


Gramofondisko N° 2 de KEU 


Fa 


Prezo: Gmk, 2,50, afrankite kaj asekurite. La disko 
estasla plej bela donac-objekto por la festoj kaj taŭga 
por montri la belsonecon de Esperanto. 

Mendoj direktu al: Komercisla Esperanlo Unio, 
Dresden-Radebeul, Friedrich-Augusl-SIr. 4. 
Havebla pere de la Libroservo de UEA, 1, Tour de l'Ile, Genève 
HENNNNNUANENNONEUNENNUNENNUNINNNNNNuNnNuNNNKUNR 


pu 


IZ 


Mi volonte cedos al intere- 
sato kolekton de malnovaj 
gaz. i.a. de « Esperanto ». 
Tre favoraj kondiĉoj. Turni 
al S-ino Tissot-Martin, War- 
tenbergstr. 9, Basel (Svis- 
lando). 


Gesamideanoj el tutmondo | 

Helpu esperantistan fa- 
milion per mendo de belegaj 
manlaboraĵoj. — Fenestr- 
ajn kurtenojn, litajn kaj 
tablajn kovrilojn manlabo- 
ras el bona materialo kaj 
sendas malmultpreze al vi 
laŭmodele kaj laŭmezure la 
edzino de S-ro Imre Hajdú, 
Kevendistoj sin anoncu. In- 
teresiĝantoj por detaloj sin 
turnu al : S-ro Imre Hajdú, 
Del. UEA, II Szaraz u. 
9, Hddmezovasar hely (Hun- 
garujo). 


oj 15-40 jaraĝaj, dez. kor- 
p.ĉ.t. kun progresemaj es- 
perantistoj dela tuta mondo. 
Skribu al la Kursgvidanto : 
Borisoglebski, 
274, Insti- 


S-ro A. D. 
Sovetskaja ul. 
tute of Horticulture, Miĉu- 


Ĝardenista Terminaro 

S-ro A. D. Borisoglebski, Miĉurinsk (Koslov), de la 
Instituto por Ĝardenkulturo kaj Selekto (Institut Sadovod- 
stva i Selekcii), Sovel-Unio, laboras pri ĝardenista lerminaro, 
kiun li intencas aperigi en angla, franca, germana, rusa kaj 
esperanta lingvoj. 


La Vortaro enhavos jenajn partojn : 

1. Nomaro de fruktaj kaj legomaj kreskaĵoj. 

2. Nomaro de malsanoj kaj malutilaj insektoj de kreskaĵoj. 

3. Nomaro de fungisidoj kaj insektisidoj. 

4. Nomaro de diversaj laborprocedoj en ĝardena kaj 
legoma kulturado. 

5. Nomaro de ternutraĵoj en gardenkulturado. 

6. La plej necesa terminaro pri botaniko, fiziologio, morfo- 
logio kaj sistematiko de kreskaĵoj, genetiko, citilogio, selekto, 
pomologio kaj aliaj parencaj sciencoj, 

Por fari tiun vortaron pli kompleta, libezonas kunlaboradon 
de eksterlandaj fakuloj. 

La kompetentuloj, kiuj deziras partopreni en tiu verko, 
estas petataj sin turni al la suprenomita verkisto. 


——— = 2 2 ~~ ~~ ~~ a 


U E A progresas denove 


dank'al konstanta unueca kunlaboro 


Varbu al ĝi membrojn de ĉiuj kategorioj ! 


—— 

Veturiloj por transporto kaj instalo de Kabloj 


——— 


Kablo-vinĉoj per-manaj aŭ motoroj — Aŭtoveturaj aerprem-instaloj — Levo-krikoj por kablo-tamburoj — 
Streĉo-stabloj — Enŝovo-stangaroj diversaranĝaj — Kablo-tirmufoj el zinkizita ŝtaldrat-plektaĵo — Iloj por 


kanalpurigo — Kablo-vindasoj — Gruoj por mastoj — Glitruliloj por kabloj en tero kaj aero — Pinĉiloj por 
puto-kovriloj — Ĉiuj ilaroj por kablo-konstruado. 

Maschinenbau Hafenhŭtte, Peter Lancier, 
Specialfabriko por ilaro de kablo-konstruo 

MUNSTER i. W. (Germanlando) 


— 


— 


-ae 

GDOGGGOBOSGGOSGHODBDGBOOSGDDOOOGDGOGEDGGOBOHOOHGDGCEDGDOBDGOOSGGOGOGODBOGOOOOBDOSOBGOGON 
Ni liveras al vi ĉiun 


Esperanto-Libron 


je original-prezo 


| STENOGRAFIO GREGG 


la plej suksesa sistemo en Britlando kaj U. Ŝ. A. 


Eldonoj porla lingvoj angla, franca, germana, hispana, 
irlanda, itala, pola, portugala, sudafrika (kabholanda) 
Adapto al Esperanto 
Petit katalogon de 
THE GREGG PUBLISHING COMPANY, LTD. 


NEW-YORK, CHICAGO, SAN FRANCISCO, BOSTON, 
TORONTO, SYDNEY 


Sendu viajn mendojn al la 


Libro-Servo de 


UNIVERSALA ESPERANTO-ASOCIO 


GREGG HOUSE, 51, RUSSEL SQUARE, 1, Tour de VPIle -- GENEVE 


LONDON W.C. 1 


FSMGPGGGHDDGGGDGBOGDHDDHOHGGOGOGGSOGGDOBSGLSOOGLSS 
Lk OOGLGOGOGODDOGDOGOGOGOGOGOGOODOGSGDOGGOBOOSGOS 


GVGGOOOOGGODDOOGGOGOODGGDODDDOOOOGGOEGOHBGDOGDOGOGOODHDODOOGGDOOGODDGGBOGO 


WASHINGTON HOUSE HOTEL EXCELSIOR peak eli ra sL pacoj 
Parco Margherita 36, NAPOLI 1., Rotenturmstr. 24 Dohan PROT Pran 
Tramo N° 25 de la Centra Stacidomo WIEN (Aŭstrio) y , 
" £ Laŭ a En la centro. 180 ĉambroj. 
Moderna Komforto, fluanta akvo varma kaj malvarma. Unuaranga familia holelo. Moderna Moderna komforto 
Aristokrata kvartalo. — Tre zorgata kuirado komforto. Moderaj prezoj. Fluanta Luksa filmteatro. Dancejo 
Specialaj prezoj por Esperantistoj. — Hotelo, kiu reklamas en akvo, varma kaj malvarma. Muziko. Frizejo Moderaj azaj 
la Jarlibro de U.E.A. — Esperanto parolata. Telefono en la ĉambroj Esperanio uzula; praan] 
ALBERGO SEMPIONE ope ~= HOTELO AUSTIN HOTEL DES 
MILANO, via Manuzio, 11 TACA SANA. Lucia 26 PE A kri Pari ETRANGERS 
ĈIA komforto, La VALLETTA (Malto) 6; Rue d'Amsterdam, aris ke ki 
Tre zorgata kuirado Unuaklasa familia hotelo en la | Ĉiu komforto.Konvenaj prezoj MONTE CARLO (Monako) 
Ĉambroj unulitaj ekde 10 Liroj Centro de la urbo Regule loĝata de esperantistoj | (Monako 
« dulitaj — « : Moderna komforto Urbocentro Ĉiu komforto 
Plena Pensiono L. 25 Posed.: Raph. Gabaretta Praktika komunikado Esperanto parolata 
BANKO DE MALTO Tiu ĉi spaco kostas HOTEL ADLER RITZ HOTEL 
(Bank of Malta) Svis. Fr. 5.— Ĉiu komforto 


Bank-operacioj de ĉiuj speco : p VADUZ (Liĥtenstejno) Moderaj prezoj 
stasi Rabato por ripeto : Vasapalatseł, Vasagatan 26 
idejo : win E g i p , 

Stada Reala 3 fojoj pe = Fi Ĉambroj depost sv. frk. 3.50 STOCKHOLM (Svedujo) 

La VALLETTA (Malto) 12 » — 20 Jo Moderna komforto Esperanto parolata 

HOTELO PETIT PARIS PAGATA MATERIALO SERĈATA 

EAOAFE = jk Prania STENOGRAFIO Samideanoj, kiuj partoprenis la Dudeksepan aŭ la Krozadon 
, Rue de l'Angleterre kaj posedas pri ĝi fotografaĵojn, dokumentojn aŭ gazet- 
Ĉiu komforto - Moderaj prezoj STOLZE-SCHREY eltranĉaĵojn, estas petataj, tuj sendi ilin por starigo de plena 
Bonega restoracio , , . F kongresdokumentaro. Poŝt- kaj aliaj elspezoj estas repagataj. 
5 min. de la stacio Lernolibroj por la lingvoj Adreso: Loka Kongresa Komitato, p.a. Esperanto-Centro Itala 

NICE (Franc.) angla, franca, germana, 92, Gallerio Vitt.-Emanuele, 92 - MILANO (Italujo). 


hispana, itala 


HOTELO ANHALTER HOF kaj Esperanto 


Tiu ĉi spaco kostas 


BERLIN S.W. Svis. Fr. 10.— 
Vidalvide al la stacio Eldonejo H. Bebie j 

Anhalter Bahnhof 3 Rabato por ripeto : 

Centra situacio, tamen trankvila, Wetzikon (Zürich) 3 fojoj — 5 ° 

moderna familia Hotelo ( Svislando ) 6 » — 10°h 

je ordinaraj prezoj 12 o». — 20 9/o 


L'IMPRIMEUR-GERANT : — VUJRUP.DES USINES, ANNEMASSE. 1153-12-35, 
Y s 


